ועדת הכספים, כנסת 19, פרוטוקול מספר 230, 2013-12-02 11:00

ניסן סלומינסקי: נמשיך הלאה עם העברות כספיות.

ניסן סלומינסקי: מאחר ולרפרנטים של משרד האוצר ייקח כמה דקות להיכנס לכאן, צחי דוד, אתה נמצא פה אז נתחיל עם העברות שקשורות אליך, וכבר מביאים את הבקשות.

סתיו שפיר: אולי אפשר לומר משפט.

סתיו שפיר: כבוד היושב-ראש, העברתי אליך מכתב נוסף בשבוע שעבר.

ניסן סלומינסקי: ראיתי את המכתב שלך.

סתיו שפיר: העברתי לך מכתב נוסף, בעקבות המכתב מאוקטובר, שעדיין לא זכיתי לתשובה עליו, המבקש להקפיא את ההעברות התקציביות שלא נובעות משינויים הכרחיים מידיים אלא מסיכומים מוקדמים שהיו ידועים מראש.

סתיו שפיר: היה אפשר להכניס אותם לבסיס התקציב.

סתיו שפיר: אשמח מאוד לקבל את תשובתך לפני שנצטרך לנקוט בצעדים משפטיים.

סתיו שפיר: העניין השני הוא שהעברנו שאלות למשרד האוצר ביום חמישי בשבוע שעבר ולא קיבלנו תשובה אחת.

<טמיר כהן: נחזור על הנוהל פעם נוספת.

סתיו שפיר: הלכנו לפי הנוהל.

<טמיר כהן: כל השאלות שנתקבלו ונשלחו- - -

סתיו שפיר: שלחנו אותן ביום חמישי.

<טמיר כהן: זה לא משנה.

<טמיר כהן: ביום ראשון אנחנו מעבירים אותן למשרד האוצר עד שעה 12:00, אנחנו אוספים את הכול ומחכים לתשובות למחרת.

<טמיר כהן: מכיוון שהישיבה הוקדמה ביום משרד האוצר יענה תשובות תוך כדי הישיבה היום.

סתיו שפיר: איך היינו אמורים ללמוד את התשובות של משרד האוצר אם לא התקבלו תשובות?

ניסן סלומינסקי: למכתב הראשון שלך, מאחר וראיתי שמכותבים שם הרבה אנשים מרכזיים וחשובים- - -

סתיו שפיר: כמוך.

ניסן סלומינסקי: הרי אין טעם שכל אחד יענה תשובה, אז פניתי ליועץ המשפטי לממשלה, לנציגו, המשנה ליועץ המשפטי לממשלה, וביקשתי ממנו שיענה תשובה גם לך וגם לי ולאחרים.

ניסן סלומינסקי: העברנו אליו את המכתב שוב והוא הבטיח שתוך זמן קצר הוא יענה לך תשובה.

ניסן סלומינסקי: אז נמתין לתשובה שלו.

אלעזר שטרן: לא כרגע לגבי העברה ספציפית, אבל אני חושב שהעברת דברים בנוהל שאנחנו קבענו, שאתם קבעתם, מתי הכנסת מתכנסת בחנוכה כולנו ידענו, את השעות ואת הכול, הודיעו לנו.

אלעזר שטרן: גם כאן אני חושב שכל מועד שהיית נותן לנו להעביר את השאלות, היינו מעבירים.

אלעזר שטרן: במיוחד שהנוהל הזה הוא כנראה קצת חדש ביחס לוועדות קודמות.

<טמיר כהן: לא ביחס.

<טמיר כהן: הוא חדש.

אלעזר שטרן: וכמובן אנחנו מברכים עליו.

אלעזר שטרן: אני חושב שהוא חשוב.

אלעזר שטרן: על השאלות לדיון הזה לא קיבלנו תשובות.

אלעזר שטרן: לא שהשאלות היו מורכבות כל-כך הפעם.

אלעזר שטרן: אני אומר את האמת, אני לא יודע איך אנחנו לא נכנסים, או לא נמצאים, או לא מגדילים את השיפוע של המדרון החלקלק שאנחנו נמצאים בו בהיבטים של אי מתן תשובות לשאלות שאנחנו מעבירים.

ניסן סלומינסקי: לאור מה שהיה בשבוע שעבר, נפגשתי עם יעל מבורך, מי שאחראית על הרפרנטים ודיברתי איתה.

ניסן סלומינסקי: היא מטעמנו אחראית על הנוהל הזה.

ניסן סלומינסקי: היא גם ישבה פה.

ניסן סלומינסקי: ישבתי איתה בחדרי ואמרתי לה את כל מה שדובר פה.

ניסן סלומינסקי: אל"ף, שחלק מהדברים לא הגיעו, לפעמים בשוגג, לפעמים במזיד.

ניסן סלומינסקי: בי"ת, שחלק מן התשובות לא מספקות ונראות כאילו נכתבו רק כדי לצאת ידי חובה.

ניסן סלומינסקי: העברתי את המסר והיא לקחה אותו לתשומת לב.

ניסן סלומינסקי: מבחינתה היא תבדוק את זה שבע בדיקות, כי היא כן רוצה.

ניסן סלומינסקי: היא אומרת שהדבר שהם הכי רוצים הוא שחברי הכנסת יקבלו את התשובות הכי טובות, הכי מפורטות, כי זאת המטרה.

ניסן סלומינסקי: כי הרי אחר-כך הם גם מגיעים לפה ונשאלים.

ניסן סלומינסקי: היא לוקחת את זה לתשומת לבה.

ניסן סלומינסקי: כך שהעברתי את המסר ואני מניח שזה ישתפר.

ניסן סלומינסקי: אני מבין שהיום, לא הייתי מודע לזה, בגלל שהקדמנו את הדיון ביום יש תקלה.

<טמיר כהן: זו לא תקלה.

ניסן סלומינסקי: הם קיבלו את השאלות ביום ראשון ויענו תשובות היום אבל זה כבר לא יהיה קודם לישיבה הזאת.

ניסן סלומינסקי: אז הם יצטרכו לענות פה בעל-פה תשובות יותר מפורטות.

ניסן סלומינסקי: יכול להיות שזה אי תשומת לב, יכול להיות שבמצב כזה שמקדימים – וייתכן שזה יקרה בעתיד – ננסה לשנות ולבקש מהם שיענו תשובות מוקדם יותר.

ניסן סלומינסקי: פה בגלל ההקדמה כך קרה.

ניסן סלומינסקי: אז בואו ננסה להתקדם.

ניסן סלומינסקי: עד שהם יגיעו, כי הזמנו אותם לשעה 11:15, נתחיל עם צחי דוד שנמצא אתנו.

ניסן סלומינסקי: פניות מספר 252, 253.

ניסן סלומינסקי: אלה שתי העברות שבישיבה הקודמת כבר קיימנו עליהן דיון ואמרנו שהיום רק נצביע עליהן.

משה גפני: אומרים שמשרד הבינוי והשיכון עובד היום רק על ההתנחלויות.

יצחק כהן: יש לו קו ירוק והוא עובד רק מזרחה.

משה גפני: אילו הייתי במפלגת העבודה הייתי בודק את זה.

יצחק כהן: מה זה יעזור לך, יש להם רוב.

ניסן סלומינסקי: אלה שתי העברות שבגלל התקלה עם צחי דוד- - -

יצחק כהן: לא צחי דוד עשה את התקלה.

ניסן סלומינסקי: אמרתי, בגלל התקלה.

ניסן סלומינסקי: לא שלו.

ניסן סלומינסקי: קיימנו את הדיון אבל רק לשם העניין לא הצבענו ואמרנו שהיום רק נצביע עליהן.

ניסן סלומינסקי: ברגע שיחלקו אנחנו רק נצביע עליהן.

משה גפני: ההעברה הזאת היא להתנחלויות?

יצחק כהן: תיכף נראה.

ניסן סלומינסקי: לא נראה.

ניסן סלומינסקי: כבר קיימנו דיון.

ניסן סלומינסקי: כבר כל מי שרצה "להעמיס" "העמיס" בפעם הקודמת.

ניסן סלומינסקי: מי בעד לאשר?

יצחק כהן: מתי הדיון?

יצחק כהן: לא הייתי בדיון.

ניסן סלומינסקי: פניות מספר 252-253.

ניסן סלומינסקי: מי בעד לאשר את ההעברה?

ניסן סלומינסקי: ירים את ידו.

יצחק כהן: התייעצות סיעתית.

יצחק כהן: אני לא יודע מה זה.

ניסן סלומינסקי: אבל אי אפשר.

ניסן סלומינסקי: קיימנו דיון.

ניסן סלומינסקי: זה לא הולך כך.

יצחק כהן: אז מה אם קיימנו דיון?

יצחק כהן: כמה פעמים קיימנו דיון ואחרי זה קיימנו דיון נוסף?

מיכל בירן: התייעצות סיעתית.

מיכל בירן: 5 דקות.

מיכל בירן: לא יקרה כלום.

ניסן סלומינסקי: טוב, 5 דקות.

ניסן סלומינסקי: בעוד 5 דקות נצביע.

יצחק כהן: צחי דוד, תספר לנו מה זה.

ניסן סלומינסקי: לא במסגרת הזאת.

ניסן סלומינסקי: התנהל על זה דיון ארוך.

יצחק כהן: מתי התנהל דיון על זה?

ניסן סלומינסקי: בישיבה הקודמת.

ניסן סלומינסקי: דחינו את ההצבעה רק כדי לשמר את הנוהל, כי התשובות שלו לא עברו.

יצחק כהן: אז בואו נשמע את התשובות.

ניסן סלומינסקי: שמעו כבר את התשובות, התנהל דיון.

סתיו שפיר: לא היה לנו דיון על הדבר הזה.

ניסן סלומינסקי: התנהל דיון בישיבה הקודמת.

ניסן סלומינסקי: התשובה של צחי דוד בטעות לא עברה אלינו, אם אתם זוכרים.

סתיו שפיר: כל ההעברות שנוחתות עלינו עכשיו הן ממתי?

<טמיר כהן: משבוע שעבר.

<טמיר כהן: הן לא נוחתות.

<טמיר כהן: הן מוגשות שוב.

יצחק כהן: למה זה מוגש אם לא נותנים הסברים?

יצחק כהן: מה הטעם שזה מוגש שוב אם לא נותנים לו להסביר?

יצחק כהן: שיסביר.

מיכל בירן: אנחנו רוצים לשמוע אותו.

יצחק כהן: זה לא דיקטטורה, ניסן סלומינסקי.

ניסן סלומינסקי: אי אפשר.

ניסן סלומינסקי: היה דיון ארוך בישיבה אחת.

ניסן סלומינסקי: רק כדי לשמר נוהל מסודר אמרתי שלא נצביע.

יצחק כהן: אתה סותם פיות.

יצחק כהן: מה זה עוזר?

יצחק כהן: הנה, אתה אומר לו שישתוק.

ניסן סלומינסקי: הוא הסביר כבר ואמרנו שנערוך רק הצבעה.

יצחק כהן: אנחנו לא שמענו.

יצחק כהן: הוא יכול להסביר עוד פעם.

ניסן סלומינסקי: בסדר, מה אפשר לעשות.

משה גפני: זה דרישה של איזו מפלגה?

יצחק כהן: זה קואליציוני?

ניסן סלומינסקי: בחצי דקה תסביר את הפניות, אבל לא לענות יותר על שאלות, רק תסביר.

יצחק כהן: תתקרב למיקרופון כדי שנוכל לשמוע.

יצחק כהן: יש לנו הזדמנות חד-פעמית לשמוע אותך.

<צחי דוד: הפנייה נועדה לתקצוב מספר נושאים.

<צחי דוד: אחד, 5 מיליון שקלים לשיקום שכונות חברתי ממקורות המשרד.

<צחי דוד: שיקום שכונות חברתי זה פעילויות חברתיות בשכונות בתחום התעסוקה, הרווחה, קליטת עלייה.

<צחי דוד: כמו כן נועדה הפנייה לתקצוב 3 תקני כוח אדם לתחום ההתחדשות העירונית במשרד, בעקבות החלטת הממשלה שהטילה על משרד הבינוי והשיכון מספר חובות בתחום זה, בתחום המעקב אחר תוכניות.

<צחי דוד: כמו כן נועדה הפנייה לתקצוב 600,000 ש"ח לבדיקת בקשות סיוע עבור חברות משכנות קטנות: "חלד" "פרזות" "שקמונה", שאתם מכירים.

<צחי דוד: המשרד מבצע את בדיקת בקשות הסיוע ויש צורך בגידול בתקציב הפעילות.

<צחי דוד: ו-4 מיליון שקלים בהוצאה מותנית בהכנסה לרישום הכנסות מקנסות במכרזים שהמשרד מוציא.

משה גפני: רשמתם כמה משרות עוברות למשרד הבינוי והשיכון?

משה גפני: אבל לא צריך מפני שחלק מן הפקידים מובטלים, לא עובדים כבר בכל הארץ אלא רק בהתנחלויות.

יצחק כהן: אני יודע שברפורמה במינהל כבר צריך לפטר 300 איש.

יצחק כהן: מה קרה עם זה?

ניסן סלומינסקי: פניות מספר 258-261, תגיד במשפט אחד.

<צחי דוד: הפנייה נועדה להעברת 2.5 מיליון שקל ממשרד ראש הממשלה למשרד הבינוי והשיכון, להיערכות לרעידות אדמה, הכשרות למהנדסים וביצוע סקרים.

ניסן סלומינסקי: על שתי הפניות האלה לא הצבענו.

משה גפני: אגן העיר העתיקה יש גם בפנייה אחרת.

משה גפני: למה מחלקים את זה?

סתיו שפיר: מה הסיפור של החלטת הממשלה משנת 2005?

<צחי דוד: אסביר.

<צחי דוד: זה 2005 עד 2013.

ניסן סלומינסקי: הוא הסביר את זה.

ניסן סלומינסקי: נדמה לי שזה הר הזיתים.

סתיו שפיר: למה זה לא בסעיף התקציבי?

משה גפני: אולי הוא יודע להגיד למה זה מופיע פעמיים.

<צחי דוד: כמו כן הפנייה נועדה לתקצוב 566,000 שקלים ליועצים, במימון משרד ראש הממשלה, יועצים לתוכניות עבודה.

<צחי דוד: נשאלנו על-ידי חבר הכנסת שטרן מי זכה במכרז.

<צחי דוד: התשובה היא חברת "רותם אסטרטגיה".

<צחי דוד: זה הארכת ההתקשרות.

משה גפני: רק שיגיד למה פעמיים אגן העיר העתיקה, גם בפנייה הזאת וגם בפנייה אחרת.

<צחי דוד: לגבי החלק בסעיף 70, תקציב הפיתוח של המשרד, הפנייה נועדה להעברת 4.3 מיליון ש"ח לאבטחת הר הזיתים, ממקורות תוכנית אגן העיר העתיקה, תוכנית שההחלטה לגביה נתקבלה בשנת 2005.

<צחי דוד: התוכנית היא מ-2005 ועד 2013.

סתיו שפיר: מה התקציב הכולל שלה?

<צחי דוד: אני מסביר.

<צחי דוד: זה נוסח החלטת הממשלה המקורית.

<צחי דוד: איגום התקציבים בוצע במשרד ראש הממשלה.

<צחי דוד: משרד ראש הממשלה מעביר את התקציבים למשרדים, ומשיקוליו לא שם אותם בתקציב המשרדים היות והוא המרכז של התוכנית וזה מתוקצב אצלו.

סתיו שפיר: מה זאת אומרת "משיקוליו"?

סתיו שפיר: מה זה אומר?

סתיו שפיר: אילו שיקולים?

<צחי דוד: משרד ראש הממשלה מרכז את התוכנית ומאגם את התקציב בבסיס תקציב המשרד.

<צחי דוד: הסכומים יכולים להשתנות מידי שנה, מה הוא מעביר למשרדים.

סתיו שפיר: כמה הוא העביר בתוכנית הזאת מ-2005 ועד 2013?

<צחי דוד: בהתאם לצורכי האבטחה מידי שנה.

<צחי דוד: אם אתם רוצים אפשר להביא את הנתונים.

סתיו שפיר: כמה הוא העביר?

<צחי דוד: לא נשאלנו לפני הישיבה.

<צחי דוד: נשמח להעביר את הנתונים.

סתיו שפיר: רגע, אנחנו לא מקבלים תשובה נורא בסיסית, מה הסכום הכולל של התוכנית הזאת, שהיא כאילו תוכנית חד-פעמית אך היא פשוט נמשכת 8 שנים.

<צחי דוד: תוכנית אגן העיר העתיקה, על ירושלים, הוצגה על-ידי נציגי המשרד בדיון הקודם.

<צחי דוד: היא תוכנית עם תקציבים רבים בנושאים רבים.

<צחי דוד: המשרד הציג אותה בפרוטרוט.

<צחי דוד: אני לא בקי בנושא.

סתיו שפיר: מה היה סך כל ההעברות בשנים הקודמות?

סתיו שפיר: זה נתון די בסיסי.

<צחי דוד: אמרתי שאעביר את הנתונים.

משה גפני: אני רק לא מבין מדוע לא מסדרים את זה.

סתיו שפיר: ולגבי השיקולים, מה גרם- - -

ניסן סלומינסקי: לא, כבר ערכנו את הדיון הזה.

סתיו שפיר: לא ערכנו את הדיון הזה.

ניסן סלומינסקי: ערכנו את הדיון והיו כאן הנציגים של המשרד.

ניסן סלומינסקי: באמת, נו.

סתיו שפיר: לא ערכנו את הדיון הזה.

ניסן סלומינסקי: ערכנו את הדיון הזה.

סתיו שפיר: סלח לי, אבל התשובה הזאת מזלזלת באינטליגנציה של הוועדה.

ניסן סלומינסקי: על הר הזיתים?

סתיו שפיר: היא תשובה שמזלזלת באינטליגנציה של הוועדה: "משיקוליו שלו הוחלט כך".

סתיו שפיר: מה זאת אומרת "שיקוליו"?

סתיו שפיר: שאלתי מה הם השיקולים.

סתיו שפיר: אי אפשר לקבל תשובה מה הם השיקולים?

ניסן סלומינסקי: הוא הסביר לך שהיו כאן הנציגים שמטפלים בזה בשבוע שעבר והם נשאלו שאלות כאלה.

סתיו שפיר: זה לא מה שהוא אמר.

סתיו שפיר: בשאלה הזו הוא אמר: "משיקוליו של המשרד הוחלט לא להכניס את זה לבסיס התקציב".

סתיו שפיר: אני שואלת מה הם השיקולים של המשרד.

<צחי דוד: זה כן בבסיס תקציב משרד ראש הממשלה.

<צחי דוד: הוא מעביר למשרדים בהתאם לקצבי הביצוע שלהם, בהתאם לתקציבים שהם צריכים.

<צחי דוד: לא נכון לומר שזה לא מתוקצב בבסיס התקציב.

סתיו שפיר: אז איך יכול להיות שאין מולך את הנתון כמה עולה התוכנית הזאת?

<צחי דוד: אני לא הרפרנט שאחראי על התוכנית הזאת.

<צחי דוד: אני אחראי על משרד הבינוי והשיכון.

<צחי דוד: זאת העברה למשרד הבינוי והשיכון.

ניסן סלומינסקי: מי בעד לאשר את פניות 252-253?

ניסן סלומינסקי: ירים את ידו.

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – רוב

ניסן סלומינסקי: נמנעים – אין פניות מספר 252-253 אושרו.

ניסן סלומינסקי: הפנייה אושרה.

סתיו שפיר: אני נגד.

סתיו שפיר: אני מבקשת רביזיה.

ניסן סלומינסקי: מי בעד פניות מספר 258-261?

ניסן סלומינסקי: ירים את ידו.

ניסן סלומינסקי: מי נגד?

ניסן סלומינסקי: זאת הפנייה השנייה שדיברנו עליה עכשיו.

ניסן סלומינסקי: בעד – רוב

ניסן סלומינסקי: נמנעים – אין פניות מספר 258-261 אושרו.

ניסן סלומינסקי: הפניות אושרו.

סתיו שפיר: אני מבקשת רביזיה.

ניסן סלומינסקי: עכשיו אנחנו עוברים להעברות הרגילות.

אלעזר שטרן: רק הערה לסדר.

אלעזר שטרן: לא הצבעתי, לא בגלל שאני חושב שזה לא נכון, אלא אני פשוט חבר בעמותת הידידים של "עיר דוד" ולכן נמנעתי מלהצביע.

משה גפני: אני מציע שנשאל אותו למה זה לא בסעיף נורמלי.

ניסן סלומינסקי: לא צריך אותו.

ניסן סלומינסקי: אבדוק באמת למה.

ניסן סלומינסקי: הרפרנטים נמצאים פה?

ניסן סלומינסקי: פנייה מספר 10.

<טמיר כהן: משרד האוצר משך אותה עכשיו.

משה גפני: למה משרד האוצר משך אותה?

משה גפני: זה תגמולים לנכים.

ניסן סלומינסקי: אני לא יודע להגיד לך.

ניסן סלומינסקי: הוא משך את זה.

משה גפני: אני מציע לאשר את זה.

ניסן סלומינסקי: אבל אין לך פנייה כזאת.

משה גפני: למה משכו את זה?

משה גפני: הם נגד הנכים?

ניסן סלומינסקי: אם משרד האוצר משך את זה אז אין לך פנייה, אין לך העברה.

משה גפני: אני יודע שאין לי פנייה, אבל למה הוא משך?

ניסן סלומינסקי: צריך לבדוק.

ניסן סלומינסקי: אני לא יודע.

ניסן סלומינסקי: הוא משך את זה לפני 5 דקות אז אני לא יודע להסביר לך.

משה גפני: זה לא בסדר.

ניסן סלומינסקי: אני מסכים אתך.

<טמיר כהן: אגף התקציבים שלח מייל לפני זמן קצר בבקשה למשוך את זה.

ניסן סלומינסקי: אני לא יודע, צריך לברר אתו.

משה גפני: זה תגמולים לנכים.

משה גפני: למה למשוך?

משה גפני: אין לי טענות אליך.

משה גפני: יש לי טענות למשרד האוצר, שיגיד למה הוא משך.

ניסן סלומינסקי: הוא משך את זה עכשיו, לפני 5 דקות, אז לא הספקנו לבדוק.

ניסן סלומינסקי: פנייה מספר 42.

ניסן סלומינסקי: האם יש פה רפרנט שיכול להסביר את הפנייה?

<טמיר כהן: משרד הפנים.

<טמיר כהן: הרפרנט לא נמצא.

<קריאה: אני מציע שנחכה כמה דקות, הרפרנט אולי בדרך.

ניסן סלומינסקי: בסדר.

ניסן סלומינסקי: פנייה מספר 58.

<טמיר כהן: גם את זה משרד האוצר משך.

<טמיר כהן: קיבלנו מייל בשעה 9:10.

<טמיר כהן: פניות 10 ו-58 נמשכו.

יצחק כהן: למה?

יצחק כהן: זה שכר עידוד.

יצחק כהן: אנחנו בעד.

ניסן סלומינסקי: יכול להיות שהוא רוצה לעשות סדר פה.

ניסן סלומינסקי: אני לא יודע להגיד למה פנייה מספר 58 נמשכה.

ניסן סלומינסקי: לגבי פנייה מספר 42 אין רפרנט אז אני עובר ל-58, אבל אומרים שאת שתי הפניות הוא משך.

ניסן סלומינסקי: פניות מספר 272-273.

<רועי קונפינו: בוקר טוב.

<רועי קונפינו: אני רועי מאגף התקציבים.

<רועי קונפינו: הפנייה נועדה להעביר סכום של 12.3 מיליון שקל מסעיף 46, שהוא הסעיף של הקרן לקליטת חיילים משוחררים, לסעיף 15, שהוא הסעיף של משרד הביטחון.

<רועי קונפינו: ההעברה היא טכנית במהותה.

<רועי קונפינו: הסכום הזה מיועד לתשלום הוצאות התפעול והשכר של עובדי הקרן לקליטת חיילים משוחררים, שהעובדים היו, וגם ימשיכו להיות, למעשה עובדים של משרד הביטחון או של צה"ל.

<רועי קונפינו: פשוט באופן טכני, בעקבות סיכום בין משרדי, סוכם שהסכום יפסיק להיות מתוקצב במסגרת סעיף 46 ויועבר לסעיף 15, ששם כל עובדי משרד הביטחון- - -

ניסן סלומינסקי: זה יהיה הרבה יותר מסודר.

<רועי קונפינו: נכון.

יצחק כהן: למה באבטחה זה לא מסודר כך?

משה גפני: כמה עובדים?

<רועי קונפינו: יש פה העברה של 21 תקנים.

משה גפני: שזה 12.3 מיליון שקל?

סתיו שפיר: כמה עולה תקן?

<רועי קונפינו: ה-20 ומשהו מיליון שקל כולל- - -

משה גפני: דיברתי על ה-12.3 מיליון שקל.

<רועי קונפינו: 12.3 מיליון שקל כולל את 21 התקנים האלה וכולל גם הוצאות תפעול, וגם עוד סכום של כ-3 מיליון שקל שהוא בעצם רווחים שהקרן מקבלת מבנקים.

<רועי קונפינו: זה מה שמופיע לכם ב"מסלקה בנקאית".

סתיו שפיר: כמה עולה כל אחד מהתקנים?

<רועי קונפינו: בערך 300,000 שקל לשנה.

משה גפני: איך יש רווחים?

<רועי קונפינו: הקרן לקליטת חיילים משוחררים משלמת מענקים ופיקדונות לחיילים משוחררים.

<רועי קונפינו: כאשר חייל משוחרר משתחרר מן הצבא הוא יכול לבחור מאיזה בנק לקבל את המענק והפיקדון שלו.

<רועי קונפינו: הבנקים השונים מתחרים ביניהם, למי תהיה זכות להעניק את השירות הזה לחיילים המשוחררים, ובגין הזכות הזאת הם השתתפו במכרז והם משלמים.

ניסן סלומינסקי: יפה מאוד, זה מגדיל את הקרן.

ניסן סלומינסקי: בסך הכול זה יפה.

<רועי קונפינו: ההכנסות הן בערך 3 מיליון שקל לשנה.

זבולון כלפה: יש פה שאלה עקרונית.

זבולון כלפה: זה חוזר כל הזמן, בכל ההעברות למיניהן.

זבולון כלפה: בכוונה זה לא מגיע עם תאריך?

זבולון כלפה: יש לכם איזה דבר נגד התאריך?

זבולון כלפה: אין שום תאריך בשום מקום, בשום העברה.

<טמיר כהן: פרט לתאריך שבו הפנייה מתקבלת אצלנו.

זבולון כלפה: חותמת "התקבל" יש בחלק מן הפניות.

זבולון כלפה: אני שואל על המסמך עצמו, על גוף הפנייה עצמה.

ניסן סלומינסקי: אני לא יודע.

זבולון כלפה: זה נראה משהו שיטתי.

זבולון כלפה: זה לא נראה משהו מקרי.

יצחק כהן: בטבלה יש תאריך.

ניסן סלומינסקי: מי בעד לאשר את פניות מספר 272-273?

ניסן סלומינסקי: מי נגד?

סתיו שפיר: רגע, היתה לי עוד שאלה.

סתיו שפיר: מתי נערך ה- - -

ניסן סלומינסקי: סתיו שפיר, אנחנו באמצע.

סתיו שפיר: יש לזה תשובה אחת.

ניסן סלומינסקי: אבל כבר היינו באמצע ההצבעה, כבר הצביעו בעד ועכשיו אני שואל: מי נגד?

ניסן סלומינסקי: ירים את ידו.

ניסן סלומינסקי: מי נמנע?

ניסן סלומינסקי: בעד – רוב

ניסן סלומינסקי: נמנעים – אין פניות מספר 272-273 אושרו.

ניסן סלומינסקי: הפניות אושרו.

ניסן סלומינסקי: אחרת לא נתקדם.

ניסן סלומינסקי: פניות מספר 266-267.

ניסן סלומינסקי: זה חולק בנפרד.

ניסן סלומינסקי: זה היה כבר בישיבות הקודמות ולא העלינו את זה.

ניסן סלומינסקי: עכשיו אנחנו מעלים את זה.

ניסן סלומינסקי: לא העליתי את זה כי רציתי לבדוק את שאר הארגונים, מדרשות וכולי.

ניסן סלומינסקי: אז תהיה ישיבה אחרי חנוכה.

יצחק כהן: אפשר לקבל פירוט?

ניסן סלומינסקי: נקבל נתונים מכולם ואז נראה.

משה גפני: למה את זה אתה מביא?

ניסן סלומינסקי: עכשיו אני מביא כי סיכמנו שיביאו את הכול ואם לא נעביר היום הם יפסידו את זה.

ניסן סלומינסקי: אין לי עניין לפגוע באכסניות הנוער (אנ"א).

משה גפני: אבל יש העברה גדולה שאתה מעכב.

ניסן סלומינסקי: לא, זה לא קשור לחוץ לארץ.

ניסן סלומינסקי: זה היה לנושא של השוואה למדרשות.

<נעה היימן: אני רפרנטית חינוך באגף התקציבים.

<נעה היימן: הפנייה נועדה להעברת 5.8 מיליון ש"ח מתקציב משרד התיירות לתקציב משרד החינוך עבור פיתוח אכסניות נוער בארץ.

<נעה היימן: נשאלנו אילו אכסניות נוער ישופצו ויפותחו.

<נעה היימן: בחלקן יש שיפוצים, בחלקן בניית אגף חדש, בחלקן הקמה מחודשת.

<נעה היימן: בחיפה, פוריה, אילת, מצדה, ירושלים ועין גדי.

אראל מרגלית: זה לאגפים חדשים באכסניות נוער?

<נעה היימן: חלק זה אגפים חדשים, חלק זה הנגשה לנכים: ירושלים, מצדה, עין גדי, פורייה, חיפה, אילת.

סתיו שפיר: מתי זה הוחלט?

<נעה היימן: זה חלק מתוכנית חמש שנתית.

<נעה היימן: כפי שאמרנו בשבוע שעבר, זה תקציב של משרד התיירות.

<נעה היימן: משרד התיירות על מנת להיות מעורב בתהליך מעביר את הכסף בכל שנה, מה ששומר את המעורבות שלו בנושא.

סתיו שפיר: איך זה שומר את המעורבות שלו?

סתיו שפיר: בשביל מה צריך לעשות את הסיפור הזה?

סתיו שפיר: שיהיה מעורב בתכנון.

ניסן סלומינסקי: באכסניות הנוער יש שני אלמנטים, אלמנט חינוכי ואלמנט תיירותי, ולכן שניהם משתתפים.

ניסן סלומינסקי: כל אחד מכסה את החלק שלו.

<נעה היימן: משרד החינוך הוא המשרד שמתקצב את אכסניות הנוער.

<נעה היימן: משרד החינוך בהגדרתו חושב על היבטים מסוימים באכסניות נוער, הוא חושב על טיולים שנתיים, הוא חושב על חינוך.

<נעה היימן: משרד התיירות, שיש לו אינטרס בפיתוח של אכסניות נוער, חושב על היבטים אחרים, היבטים תיירותיים.

<נעה היימן: אם הכסף יעבור לתקציב משרד החינוך, הכסף שמשרד התיירות רוצה להקצות לזה, אין דרך למשרד התיירות להבטיח שבכל שנה התקציב שהוא יעביר יוצא עבור הנושאים שגם מעניינים אותו והדגשים שהוא מעוניין להכניס.

סתיו שפיר: בכל שנה עובר תקציב כזה?

<נעה היימן: כן.

סתיו שפיר: של כמה בערך?

<נעה היימן: 5.8 מיליון שקלים בכל שנה.

סתיו שפיר: בעצם אין לו כל-כך שליטה, אם ממילא התקציב הזה מועבר.

ניסן סלומינסקי: יש לו, הוא יכול לעכב, הוא יכול לא להעביר.

<נעה היימן: בכל שנה הוא מעביר את הכסף ואז הוא מעורב בקבלת ההחלטות.

סתיו שפיר: ממילא התקציב מובטח ומשרד החינוך בונה על התקציב הזה, זה כבר הפך להיות אוטומט.

סתיו שפיר: אז מה זה משנה?

סתיו שפיר: איך המעורבות שלו נמדדת?

ניסן סלומינסקי: אבל זה מופיע בתקציב של משרד התיירות, ומשרד התיירות רוצה שליטה, כמו כל אחד.

ניסן סלומינסקי: אם הוא יראה שבשנה אחת משרד החינוך לא עשה מה שצריך אז בשנה הבאה הוא לא יעביר.

<קרן שפר: או יעשה שינוי.

<קרן שפר: יש תוכנית.

<קרן שפר: אם נראה שהוא ישנה אחד מן הרכיבים של התוכנית, הוא צריך לבוא אלינו כדי לעשות את זה.

סתיו שפיר: באחת השנים הוא לא העביר את הכסף או שתמיד הכול היה בסדר?

<נעה היימן: הכול בסדר.

<נעה היימן: כי הכסף מותנה בכך שהיחסים יהיו בסדר ובתיאום.

ניסן סלומינסקי: מי בעד פניות מספר 266-267?

ניסן סלומינסקי: מי נגד?

ניסן סלומינסקי: בעד – רוב

ניסן סלומינסקי: נמנעים – אין פניות מספר 266-267 אושרו.

ניסן סלומינסקי: הפניות אושרו.

משה גפני: אני נגד.

משה גפני: אני אופוזיציה.

משה גפני: אני מבקש רביזיה.

אלעזר שטרן: יש לך מידע על חמשת מקבלי השכר הגבוה שם, או דברים כאלה?

משה גפני: בדיוק.

משה גפני: לא רציתי לשאול, התביישתי.

סתיו שפיר: אין פה משהו להיות נגד, אבל זה דרך נורא משונה להעביר כספים.

<נעה היימן: אנ"א הוא תאגיד מפוקח במהותו.

<נעה היימן: אנ"א הוא גוף נתמך.

ניסן סלומינסקי: בשעה 12:00 או 12:15 נערוך דיון על הרביזיות כי אין לנו מחר ישיבות.

ניסן סלומינסקי: פניות מספר 274-281.

ניסן סלומינסקי: מי מסביר את הפניות הללו?

<קרן שפר: אני ממשרד התיירות.

<קרן שפר: הפנייה נועדה לאגם 30 מיליון ש"ח ממשרדי הממשלה השונים בהתאם להחלטות ממשלה: טבריה, צפרות, אופניים והחלטה 1539 של הממשלה לפיתוח כלכלי של הישובים במגזר המיעוטים.

ניסן סלומינסקי: לא הבנתי.

ניסן סלומינסקי: יש כאן כסף למוקדי צפרות ארצית.

ניסן סלומינסקי: מה זה, לצפייה בציפורים?

<קרן שפר: זה הקמה של 7 מרכזי צפרות.

<קרן שפר: זה תיירות נישה שאנחנו מנסים לפתח.

<קרן שפר: גם זה וגם שבילי האופניים זה בעצם תיירות נישה שאנחנו מנסים לפתח.

<קרן שפר: הצפרות כולל הקמה של 7 מרכזי צפרות.

ניסן סלומינסקי: חשוב להדגיש שישראל נמצאת באחד המוקדים העולמיים החשובים לצפרות, ומי שמרכז את זה הוא ידידנו לשם, לשעבר לפלהולץ.

אראל מרגלית: ומי שלא יודע, שיקרא את הספר "יונה ונער".

<דוד קשני: למי שלא יודע, היום יש כנס גדול בתל-אביב על הצפרות.

ניסן סלומינסקי: כפי שהציפורים מגיעות לארץ, כך גם היהודים צריכים להגיע לארץ.

ניסן סלומינסקי: אבל לא לעזוב, להישאר.

<קרן שפר: זה 7 מרכזי צפרות בכפר רופין, מעגן מיכאל, עין גדי, חצבה, רמת הנגב, קיבוץ לוטן ואילת.

זבולון כלפה: ושבילי האופניים, באילו מוקדים?

אלעזר שטרן: יש לי קצת בעיה.

אלעזר שטרן: אנחנו בעד האופניים.

אלעזר שטרן: לא הבנתי רק למה מנסים ולא מעבירים.

אלעזר שטרן: אמרת שאתם מנסים לבנות.

<קרן שפר: לא אמרתי מנסים.

ניסן סלומינסקי: שחברי הכנסת ייקחו יוזמה בנושא של רכיבת האופניים.

זבולון כלפה: תתחיל אתה.

זבולון כלפה: אנחנו אחריך.

זבולון כלפה: ..

ניסן סלומינסקי: אני עושה את זה כל יום.

ניסן סלומינסקי: לא אופניים, אבל אני הולך 10 קילומטרים, אז אין לי בעיה עם זה.

אלעזר שטרן: אני מצטער שאני חוזר לשאלה.

אלעזר שטרן: היושב-ראש בטח מקשיב לי.

אלעזר שטרן: אולי השאלה קשה, אולי לא, אולי סתם אנחנו פה.

אלעזר שטרן: ברשם העמותות מופיע ששכר הברוטו השנתי של מספר אחת באנ"א, שאני לא יודע מי הוא, הוא 731,000 שקל.

ניסן סלומינסקי: כבר מזמן עברנו את זה.

אלעזר שטרן: אני יודע.

אלעזר שטרן: אבל בגלל שאולי התרשלנו בתפקידנו- - -

ניסן סלומינסקי: לא התרשלנו.

ניסן סלומינסקי: הדיון הזה קיים והוא קשור גם כן קצת לנושא של- - -

אלעזר שטרן: אז למה אנחנו מעבירים לשם כסף?

ניסן סלומינסקי: רגע, זה קשור גם לנוהל שר האוצר, שדיברנו עליו.

ניסן סלומינסקי: זה אחד הדברים.

אלעזר שטרן: למה אנחנו מעבירים כסף?

אלעזר שטרן: שמעתי את כל הנוהל.

ניסן סלומינסקי: אבל לא שמעת שהוא דיבר בישיבה הקודמת.

אלעזר שטרן: ניסן סלומינסקי, סלח לי, אתה נותן לי תשובות של שטויות.

אלעזר שטרן: אז בואו נוריד עכשיו את השכר ונעביר פחות כסף.

ניסן סלומינסקי: תודה על ההערה.

אלעזר שטרן: אני מתנצל, אני לוקח את המילה חזרה.

אלעזר שטרן: למה מעבירים כסף?

אלעזר שטרן: למה לא מעבירים פחות?

ניסן סלומינסקי: בישיבה שהיתה בשבוע שעבר דיבר האיש שעליו מדובר והוא ייצג את הנקודה הזאת כאשר דיבר על דור א' ודור ב'.

ניסן סלומינסקי: אתה זוכר?

אלעזר שטרן: לא.

אלעזר שטרן: אני לא מבין.

זבולון כלפה: כשדיברנו על נוהל שר האוצר, אחד הסעיפים בנוהל שר האוצר עוסק בקביעה של שכר המנהלים.

יצחק כהן: אמנון דה הרטוך הסביר את זה.

זבולון כלפה: הוא הסביר את העניין הזה, שיש דור א' ודור ב'.

ניסן סלומינסקי: יש הסכם מסגרת שאי אפשר לצאת ממנו.

אלעזר שטרן: אני יכול להגיד משהו?

אלעזר שטרן: מדובר פה על כספים, אם אתה שואל אותי, אלה עמותות שקוראים להן ציבוריות.

אלעזר שטרן: יכול להיות שהן ציבוריות, אבל זה לא בדיוק.

אלעזר שטרן: יכול להיות שאני לא יודע מה זה הסכמי דור א' והסכמי דור ב'.

אלעזר שטרן: על משכורת של 731,000 שקלים – ואתם יודעים שאני שאלתי את השאלות האלה על ישיבות ועל כל הדברים האלה.

יצחק כהן: מה יש לנו עם ישיבות?

יצחק כהן: הרסתם אותן לגמרי.

יצחק כהן: עוד פעם ישיבות?

אלעזר שטרן: זה כספי ציבור.

אלעזר שטרן: כשאנחנו מדברים על שכר של 731,000 שקל ונותנים כסף, אנ"א היום זה אחלה גוף, באמת, אני מטייל שם עם המשפחה שלי, ישן שם והכול נראה לי מתנהל כמו ביזנס בהקשר הזה.

אלעזר שטרן: טוב ככה, אין לי עם זה שום בעיה.

אלעזר שטרן: אבל כשזה בא לכאן ומעבירים לשכר – לא עלות אלא שכר – של מעל 60,000 שקל בחודש אז באמת שיבנו פחות חדר, או שיעשו סוג של הסכם אחר.

אלעזר שטרן: מי שיודע לבוא ולבקש פה כסף לטובת שיפור הפרויקט שלו שיגיד גם מה הוא נותן לצורך העניין הזה.

אלעזר שטרן: אני לא יודע איך הגענו לכל המשכורות האלה, באמת אני לא יודע.

אלעזר שטרן: זה סוג של התרשלות.

אלעזר שטרן: אני לא חושב שאפשר לקבל את זה כהגדרה של מה שהיה, מה גם שעכשיו אנחנו ממשיכים להעביר כספים בשביל לממן את זה.

יצחק כהן: וב"נייר חדרה" ביקשו לוותר על חלק מן השכר.

אראל מרגלית: העלות היא 1.1 מיליון שקל בשנה עם האוטו, בלי הדלק.

ניסן סלומינסקי: אני מציע, אם אתם רוצים, שנערוך דיון.

ניסן סלומינסקי: אי אפשר כשהאיש לא נמצא, או האנשים לא נמצאים, למרות שהוא רמז על זה.

ניסן סלומינסקי: נערוך את הדיון הזה.

אלעזר שטרן: מי האיש שרמז?

ניסן סלומינסקי: היה פה אמנון דה הרטוך והיה גם האיש עצמו ודיבר.

אלעזר שטרן: איך הוא לא התבייש לבוא לפה?

<נעה היימן: תרשה לי להתייחס?

ניסן סלומינסקי: כן, תתייחסי, למרות שזה כבר עבר מזמן.

יצחק כהן: זה וולונטרי לגמרי.

<נעה היימן: אני לא מכירה את פרטי הפרטים של התנהלות אנ"א.

<נעה היימן: אנ"א הוא גוף נתמך מתוקף חוק יסודות התקציב, סעיף תמיכות 3(א).

<נעה היימן: ועדת התמיכות של משרד החינוך יושבת ובהתאם לחוק יסודות התקציב בוחנת כל בקשה לגופה.

<נעה היימן: אני לא חברה בוועדה הזאת ולכן אני לא יודעת להתייחס לפרטי ועדת התמיכות.

<נעה היימן: זה דבר ראשון.

<נעה היימן: דבר שני, התקציב שמועבר לאנ"א, יש בעצם שני סעיפים תקציביים שמהם אנ"א מוזנים.

<נעה היימן: יש את תקציב הפיתוח, שלא קשור לשכר כזה או אחר של ראש הגוף, ויש את- - -

אלעזר שטרן: הוא בעצם כן קשור.

יצחק כהן: אולי נקיים דיון נפרד.

אלעזר שטרן: בחייאת דינאק, מה זה "לא קשור"?

אלעזר שטרן: אגיד לך למה הוא כן קשור, בגלל שאני מניח שמתקציב אנ"א הפיתוח הוא לא רק שם, אלא אם יש עודפים מהתפעול מעבירים לפיתוח.

אלעזר שטרן: לכן אין דבר כזה שהוא לא קשור.

ניסן סלומינסקי: היא אומרת שאסור להעביר מפיתוח לשוטף, ואת זה כולנו יודעים.

אלעזר שטרן: נכון, אבל בפיתוח צריך יותר אם השוטף לא יכול להעביר לו.

ניסן סלומינסקי: לא, יש הפרדה מוחלטת ואסור לערבב.

יצחק כהן: בעמותות זה לא כך.

ניסן סלומינסקי: בעמותות גם.

ניסן סלומינסקי: מהפיתוח אסור להעביר לשוטף, בטוח.

אלעזר שטרן: אבל מהשוטף אפשר להעביר לפיתוח.

ניסן סלומינסקי: מה שאישרנו עכשיו זה פיתוח.

ניסן סלומינסקי: אבל אמרנו שנערוך על זה דיון נפרד.

יצחק כהן: אני רוצה דיון מהיר.

<נעה היימן: כפי שאמרתי, ועדת התמיכות של משרד החינוך דנה בבקשה הפרטנית.

אלעזר שטרן: אולי היו שם סיבות מדוע לא לשאול שאלות כאלה, אני לא יודע.

ניסן סלומינסקי: לא, זה נשאל בישיבה הקודמת וגם דובר על זה, רק דיברו במונחים של דור א' ודור ב', כלומר הסכמי שכר.

ניסן סלומינסקי: אפשר, אם אתה רוצה, שנפתח גם את זה.

אלעזר שטרן: למה אני שואל את זה?

אלעזר שטרן: היום זה אנ"א.

אלעזר שטרן: אני חושב שאנחנו באמת, כמי שיש להם אחריות ציבורית, לא יכולים שדברים שמגיעים – זה גם בניגוד לרשם העמותות, לְמה שמותר בהקשרים האלה.

אלעזר שטרן: אנחנו לא יכולים שיבואו לפה פקידי ממשלה, באמת אני אומר את זה, ולא מתקיימים, אני לא יודע אם זה חוקים או תקנות.

אלעזר שטרן: אני לא רוצה שכל פעם נשאל אותן שאלות.

אלעזר שטרן: אני לא יודע איך אנחנו עלולים להיתפס בעניין הזה.

אלעזר שטרן: אין לי שום בעיה גם עם משכורות אחרות, גם אם היו משלמים 2 מיליון שקל בשנה, אבל אם כתוב, וכך כתוב, ויש מגבלות לשכר בגופים נתמכים, בעמותות, תבדקו את הדברים האלה.

זבולון כלפה: אתה מערב פה שני דברים, עם כל הכבוד.

זבולון כלפה: בצד של העמותות ברור לי לחלוטין שהעמותה הזאת לא עוברת על החוק.

זבולון כלפה: לא יעלה על הדעת, כי אחרת היא היתה נופלת בביקורת של רשם העמותות.

אלעזר שטרן: שלא יהיה ברור לך.

ניסן סלומינסקי: בנוהל שר האוצר יש סעיף מיוחד לנושא הזה.

זבולון כלפה: שם זה הולך אחרת.

זבולון כלפה: שם בעמותות הוצאות הנהלה וכלליות בכלל, כולל שכר המנכ"ל, כולל הכול, זה אחוז מסוים מסך כל הפעילות.

זבולון כלפה: לא מסתכלים רק על השכר שלו בנפרד.

זבולון כלפה: אתה מעיר פה הערה בנושא הספציפי הזה.

ניסן סלומינסקי: ההערה נכונה.

זבולון כלפה: רגע, אפשר לקבל הסבר לגבי האופניים?

זבולון כלפה: צפרות הבנו, הבנתי שיש 7 מוקדים.

זבולון כלפה: עם הציפורים יש לי בעיה אחרת, עזוב, הן גורמות להרבה נזקים.

<קרן שפר: ראית את התשובות שעניתי פה?

זבולון כלפה: התשובות שראיתי, שאני משקר ושהם דוברי אמת.

<קרן שפר: לא, חס וחלילה.

זבולון כלפה: כך אמרו אנשי הרט"ג.

זבולון כלפה: אבל בסדר, זה חשבון אחר.

<קרן שפר: הרעיון הוא למשוך את הציפורים למרכזי אוכל כדי שלא יפגעו בחקלאות.

זבולון כלפה: ואתם מצליחים?

זבולון כלפה: הרי בסופו של דבר אם החקלאים מדברים על נזקים אז כנראה הפתרון לא מספיק טוב ועדיין יש בעיה.

זבולון כלפה: אבל זה לא הנושא כרגע.

יצחק כהן: זה כל הציפורים?

יצחק כהן: גם השחורות?...

ניסן סלומינסקי: מה לגבי האופניים?

<קרן שפר: ההשקעה רוכזה בגליל, בגולן ובנגב ובמרכזי המטרופולין בירושלים, באזור תל-אביב ובגוש דן, ויש גם בגוש עציון, אגב.

משה גפני: לא הבנתי, מה זה גוש עציון?

ניסן סלומינסקי: מסלולי האופניים.

ניסן סלומינסקי: אתה רוצה להצטרף?

משה גפני: למה אמרת שגם גוש עציון?

ניסן סלומינסקי: כי היא מדברת על ביתר...

משה גפני: מה אכפת לי ביתר?

משה גפני: מה ביתר?

ניסן סלומינסקי: לא ביתר ירושלים...

סתיו שפיר: במה ההשקעה, במסלולי אופניים?

סתיו שפיר: במה ההשקעה בדיוק?

משה גפני: שנייה, גוש עציון זה ביתר?

<קרן שפר: לא, ממש לא.

ניסן סלומינסקי: אבל אנשי ביתר רשאים להצטרף למסלול?

ניסן סלומינסקי: מותר.

סתיו שפיר: במה בדיוק ההשקעה?

סתיו שפיר: במסלולי אופניים?

<קרן שפר: כן, זה גם שיווק.

<קרן שפר: ההשקעה היא בעיקר בתשתיות, בשבילי אופניים.

סתיו שפיר: שאלה אחרת, אני רואה שיש פה החלטת ממשלה אחת מ-27 בנובמבר 2011, החלטת ממשלה אחרת מ-1 באפריל 2012 והחלטת ממשלה מ-2010.

סתיו שפיר: למה כל הדברים האלה לא נכנסו לבסיס התקציב?

<קרן שפר: שוב, כל החלטות הממשלה למיניהן מתפרשות על פני כמה שנים.

<קרן שפר: בכל שנה מאגמים תקציב מחדש, בשל כמה סיבות.

<קרן שפר: אל"ף, יש דיפרנציאציה בין השנים, זה לא ליניארי.

<קרן שפר: יש שנים שמשרדי הממשלה צריכים להעביר יותר, ויש פחות.

<קרן שפר: את לא יכולה לגרוע להם את זה מהבסיס.

סתיו שפיר: אבל הם מעבירים את זה.

<קרן שפר: למשל טבריה זה תוכנית שמתפתחת עם השנים.

<קרן שפר: משרד ראש הממשלה, אם הוא מעביר כסף, צריך להעביר בכל שנה סכום אחר, אז את לא יכולה לגרוע לו את זה.

סתיו שפיר: אם זה ידוע מראש, ידעתם את זה לא מעט זמן מראש אלא 3 שנים מראש, למה אי אפשר לעדכן את זה בכל שנה?

<קרן שפר: כי בסיס התקציב זה משהו לדורות, אי אפשר לשנות בכל שנה בסיס.

סתיו שפיר: מה זה "לדורות"?

<קרן שפר: זה בדיוק העניין, שאם את גורעת את זה מהבסיס, גורעים את זה חד-פעמית לאורך כל התקופות.

סתיו שפיר: למה?

סתיו שפיר: למה אתם צריכים לעדכן את זה פעם בשנה?

סתיו שפיר: אני באמת לא מצליחה להבין.

ניסן סלומינסקי: איזה סעיף?

סתיו שפיר: יודעים את זה מראש, יש פה החלטות ברורות.

סתיו שפיר: למה אתם לא מכניסים את זה לבסיס התקציב?

<קרן שפר: סיבה נוספת היא בדיוק כפי שהיא דיברה על אנ"א, שכך זה מאפשר למשרדי הממשלה לעקוב אחרי החלטות הממשלה ולראות שהכול מתבצע.

<קרן שפר: הם יכולים להגיד בשנה מסוימת: לא מקובל עלינו כך וכך, אנחנו לא רוצים להעביר את הכסף.

סתיו שפיר: רואים את זה בסוף השנה, אחרי שהכסף היה אמור כבר לעבור.

סתיו שפיר: מה זה "לא רוצים להעביר את הכסף"?

<קרן שפר: השנה הזאת היא שנה מאוד חריגה כי התקציב אושר השנה באוגוסט.

<קרן שפר: זה לא שנה מייצגת.

<קרן שפר: בדרך כלל כל איגומי התקציב האלה נעשים בתחילת השנה עד אמצע השנה.

<קרן שפר: זאת שנה חריגה.

זבולון כלפה: לגבי סעיף 4, לגבי קבר רשב"י במירון, יש נתונים לגבי מספר המבקרים שם?

זבולון כלפה: זה 50,000?

זבולון כלפה: 20,000 בשנה?

<קרן שפר: למעלה ממיליון מבקרים בשנה.

<קרן שפר: רק בהילולת הרשב"י מגיעים כחצי מיליון איש.

קארין אלהרר: העברנו כבר כסף.

<קרן שפר: מבקרים שם למעלה ממיליון איש.

<קרן שפר: בהילולה ב-24 שעות מגיעים כחצי מיליון מבקרים.

זבולון כלפה: מה התקציב הכולל של התוכנית?

<קרן שפר: 27.6 מיליון שקל.

אראל מרגלית: אני לא מבין למה הם לא משאירים קצת כסף גם בצפת.

אראל מרגלית: לא קונים.

אראל מרגלית: למה לא נקים משהו בצפת כדי שישאירו שם כסף?

אורית סטרוק: החלטת הממשלה שמוזכרת כאן, 3886, היא החלטה שאומרת להעביר 27 מיליון שקל?

<קרן שפר: כן, לתוכנית תלת-שנתית.

בועז טופורובסקי: מה שהעברנו לפני כמה ישיבות לקבר רבי שמעון בר יוחאי הוא במסגרת ההחלטה הזאת?

<קרן שפר: לא, זה הילולת הרשב"י, זה משהו אחר.

ניסן סלומינסקי: מה זה סעיף 5?

<קרן שפר: המיליון הספציפי הזה ילך לשדרוג ושיפוץ של שוק הכלות בנצרת.

חמד עמאר: ביקשתי שכל העברה שתהיה לנו שתראו את התוכנית הזאת על- - - אמרתי את זה גם בישיבה הקודמת.

ניסן סלומינסקי: זה בנצרת.

חמד עמאר: זה בנצרת, אני יודע.

חמד עמאר: זה תוכנית 1539.

חמד עמאר: אני מכיר אותה.

ניסן סלומינסקי: קרן שפר, היתה בקשה אם כותבים במגזר המיעוטים, לפרט, או כאן או להעביר לנו במייל פירוט.

משה גפני: - - -מהרשויות המקומיות ומפיתוח התחבורה, הסעת המונים.

משה גפני: לא צריך את זה?

קארין אלהרר: הסעת המונים זה גם חשוב.

משה גפני: למה מורידים מהרשויות המקומיות ומהסעת המונים?

משה גפני: אי אפשר היה להוריד מ – לא חשוב, יש לי כמה הצעות.

קארין אלהרר: תציע, חבר הכנסת גפני.

אראל מרגלית: בשנה הבאה תביאו איזו השקעה כדי שאנשים יקנו שם משהו.

אראל מרגלית: רק באים ואנשים לא מוציאים בכלל כסף בצפת.

קארין אלהרר: תקימו איזו מסעדה, משהו.

משה גפני: ניסו להקים במירון מלון.

אראל מרגלית: צריכה להיות איזו אסטרטגיה של תיירות לצפת.

משה גפני: אני רוצה לדעת למה מורידים מן הרשויות המקומיות ומהסעת המונים.

ניסן סלומינסקי: כי שם אולי יש עודפים לקראת סוף השנה.

משה גפני: למה "אולי"?

משה גפני: אתה משרד האוצר?

משה גפני: שמשרד האוצר יגיד.

משה גפני: אתה יודע?

משה גפני: יש לי הצעות להוריד מדברים פחות חיוניים.

קארין אלהרר: כמו מה, חבר הכנסת גפני?

משה גפני: יש הרבה.

משה גפני: לא חשוב.

ניסן סלומינסקי: מישהו ממשרד האוצר יודע לענות תשובה?

<עופר מרגלית: אני רכז של תחום תיירות, אבל אני מניח שהמשרדים שם נוצרו להם יתרות, שכך הם בחרו להשתתף בהחלטת הממשלה הזאת.

<עופר מרגלית: אני לא מייצג את משרד התחבורה.

משה גפני: אולי לא היתה להם ברירה, משרד האוצר אמר להם להביא כסף.

<עופר מרגלית: לא, זה ביצוע של החלטת הממשלה.

ניסן סלומינסקי: מהיכרותך את שר התחבורה אתה חושב שהוא עשה את זה מתוך שכפו עליו?

משה גפני: אתה יודע מה, אז למה צריך בכלל לדון?

משה גפני: תגיד על כל העברה: שר התחבורה אמר.

ניסן סלומינסקי: אתה שואל עכשיו על המקורות.

ניסן סלומינסקי: אם יש בסעיפים מסוימים- - -

משה גפני: סדרי העדיפויות שלי שונים מאלה של שר התחבורה.

ניסן סלומינסקי: אבל אנחנו לקראת סוף שנה.

ניסן סלומינסקי: מה זה קשור?

ניסן סלומינסקי: אם לא היו מוציאים אז זה היה נלקח למשרד האוצר.

ניסן סלומינסקי: אז מה זה עדיפויות?

ניסן סלומינסקי: זה לא רלוונטי.

ניסן סלומינסקי: בהתחלת שנה זה נוגע לסדרי עדיפות.

ניסן סלומינסקי: בסוף שנה זה לא סדרי עדיפות אלא הסדרים, שאחרת משרד האוצר לוקח את זה.

משה גפני: אבל למה מורידים מהסעת המונים?

משה גפני: אני לא מבין.

ניסן סלומינסקי: איפה שיש עודף, לוקחים.

משה גפני: עם כל הכבוד, זה לא בסדר.

משה גפני: מה הדבר הזה?

קארין אלהרר: יש פה רפרנט תחבורה?

קארין אלהרר: אולי הוא יודע להגיד.

משה גפני: ורשויות מקומיות – למה להוריד משם?

ניסן סלומינסקי: עכשיו בסוף שנה, היכן שיש יתרות לוקחים משם ומעבירים.

משה גפני: לאיזו עיר יורידו?

משה גפני: אתה גם לא משרד האוצר.

ניסן סלומינסקי: מי בעד לאשר את פניות מספר 274-281?

ניסן סלומינסקי: מי נגד?

ניסן סלומינסקי: בעד – רוב

ניסן סלומינסקי: נמנעים – אין פניות מספר 274-281 אושרו.

ניסן סלומינסקי: הפניות אושרו.

קארין אלהרר: גפני, אתה נגד הרשב"י?

משה גפני: אני מבקש רביזיה.

משה גפני: אני בעד הרשב"י, אבל אני נגד להוריד מהסעת המונים.

משה גפני: את בעד הורדה מהסעת המונים?

קארין אלהרר: אני לא מבינה למה.

משה גפני: אז אני אומר לך שמורידים מהסעת המונים.

קארין אלהרר: אנחנו לא יודעים, אנחנו מנחשים.

משה גפני: שיביאו ממקום אחר.

ניסן סלומינסקי: אז מה יקרה?

ניסן סלומינסקי: אז משרד האוצר ייקח את הכסף שיישאר שם.

סתיו שפיר: השאלה למה צריך לנחש פה.

ניסן סלומינסקי: הרי יש שם עודף.

ניסן סלומינסקי: אתה רוצה שמשרד האוצר ייקח את זה?

משה גפני: למה לא מסבירים?

ניסן סלומינסקי: פניות מספר 282-283.

<דורון סמיש: צהרים טובים.

<דורון סמיש: אני רפרנט באגף התקציבים שאחראי על בית הנשיא.

<דורון סמיש: פנייה תקציבית זו היא פנייה של בית הנשיא.

<דורון סמיש: בסוף השנה, כמו במשרדים רבים – ותראו עוד כמה פניות כאלה בשבועות הקרובים –אנחנו מבצעים התאמות בין הביצוע בתקנות השכר ובין התקצוב בפועל.

<דורון סמיש: מה זאת אומרת?

<דורון סמיש: במהלך השנה מתקנות השכר במשרדי הממשלה משולמות המשכורות בהתאם לחוק.

<דורון סמיש: לעתים אנחנו קולעים בעת בניית התקציב בדיוק לכמה כסף ייצא משם ולעתים בסוף שנה אנחנו צריכים לבצע התאמות מינוריות על מנת שספר התקציב ישקף לחלוטין את התשלומים שבוצעו בתקנות השכר.

<דורון סמיש: פנייה זאת לא מגדילה את השכר של העובדים.

<דורון סמיש: העובדים מקבלים את השכר בדיוק על-פי התקנים, על-פי החוק.

<דורון סמיש: היא לא מגדילה את מספר העובדים.

<דורון סמיש: היא בסך הכול מבצעת התאמות בסעיפי השכר השונים בבית הנשיא.

ניסן סלומינסקי: אני בדרך כלל האיש ששואל שאלות על הנשיא, אבל הפעם זה לעובדים.

אורית סטרוק: אישרנו פה תקציב לבית הנשיא.

אורית סטרוק: אתה אומר שלא היו יותר עובדים, לא הרוויחו יותר מאשר היה כתוב, אז איך הגענו לדבר הזה?

<דורון סמיש: תקנות שכר משולמות בהתאם לביצוע בפועל.

<דורון סמיש: נניח אם אני אדם שעבד בחודש מסוים הרבה יותר שעות נוספות, או שקיבל יותר קידומים בדרגות, השכר שלי יעלה.

יצחק כהן: איפה שעות נוספות?

<דורון סמיש: היכולת מראש בבניית התקציב לכוון באופן מדויק כמה בדיוק ייצא בתקנות השכר, מוגבלת.

אורית סטרוק: מה התקציב של בית הנשיא בכלל, שאישרנו כאן?

<דורון סמיש: כמעט 60 מיליון שקל, 58 מיליון שקל.

ניסן סלומינסקי: יש לנו מה להגיד בנושא בית הנשיא, אבל פה זה לעובדים ולעובדים אפילו אני מציע שנאשר.

אורית סטרוק: מה זאת אומרת "לעובדים"?

אורית סטרוק: אבל העובדים האלה, הוא מסביר עכשיו, עבדו בעצם שעות נוספות.

ניסן סלומינסקי: נניח עובדים שעות נוספות, אולי היו הסכמים במשק שהעלו את שכרם.

ניסן סלומינסקי: אז מה הבעיה?

<דורון סמיש: השעות הנוספות זה דוגמה.

קארין אלהרר: אורית סטרוק, למה לא מגיע להם שכר עבור שעות נוספות?

ניסן סלומינסקי: למה שלא ישלמו להם אם מגיע להם?

בועז טופורובסקי: כן, אבל עד כדי כך שטעו בערך ב-8% מן התקציב?

אורית סטרוק: אני לא מבינה, כל משרד ממשלתי יכול לאשר פה תקציב מסוים ואז להגדיל אותו?

יצחק כהן: אם הם עבדו – אתה יכול לדבר על העתיד, לא על העבר.

קארין אלהרר: אבל הם עבדו כבר.

אורית סטרוק: מה זאת אומרת?

אורית סטרוק: מי אישר להם לעבוד?

אורית סטרוק: מי שאישר להם לעבוד שעות נוספות שישלם להם.

ניסן סלומינסקי: נו, אז הוא משלם להם את זה עכשיו, הוא מתאם את זה עם משרד האוצר.

קארין אלהרר: אורית סטרוק, את החשבונות הפוליטיים לא עושים על גב העובדים.

קארין אלהרר: העובדים עבדו.

ניסן סלומינסקי: רבותי, בכל משרדי הממשלה יש את ההתאמות האלה.

ניסן סלומינסקי: על חשבון העובדים לא אעצור את זה.

אורית סטרוק: מה הם עבדו?

אורית סטרוק: מה הם עשו בשעות הנוספות האלה?

משה גפני: קידמו את הסכם השלום.

משה גפני: ..

ניסן סלומינסקי: אם מישהו למשל נוסע עם הנשיא ומסתובב אתו 3 שבועות, הוא עובד 24 שעות ביממה אז הוא צריך לקבל תגמול כספי על זה.

ניסן סלומינסקי: לא?

משה גפני: העובדים נסעו עם הנשיא להיפגש עם אבו מאזן...

ניסן סלומינסקי: מי בעד פניות מספר 282-283?

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – רוב

ניסן סלומינסקי: נמנעים – אין פניות מספר 282-283 אושרו.

ניסן סלומינסקי: הפניות אושרו.

קארין אלהרר: מה זה קשור לעובדים?

ניסן סלומינסקי: בגלל שזה עובדים אני מאשר את זה.

ניסן סלומינסקי: פניות מספר 284-285.

<דורון סמיש: מדובר בפנייה זהה לחלוטין לפנייה הקודמת, רק מדובר בסעיף המטה לביטחון לאומי.

<דורון סמיש: כאמור, אנחנו מבצעים התאמות בסוף שנה בתקנות השכר.

<דורון סמיש: גם בסעיף המטה לביטחון לאומי היה צריך לבצע התאמות.

קארין אלהרר: זה גם שעות נוספות?

<דורון סמיש: זה ביצוע של שכר גבוה יותר ממה שתוקצב, שחייב התאמות.

קארין אלהרר: לא הבנתי.

קארין אלהרר: קבעו איתם שכר מסוים ואז הוא עלה באמצע השנה?

<דורון סמיש: לא, השכר נשאר זהה, אבל ההערכה שלנו מה יהיה תשלום השכר היתה נמוכה ממה ששולם בפועל.

קארין אלהרר: כמה מיליונים פחות?

יצחק כהן: קארין אלהרר, זה לא המקום לעשות חישובים פוליטיים.

קארין אלהרר: זה לא קשור לפוליטיקה.

קארין אלהרר: זה העובדים.

<דורון סמיש: 6.5 מיליון שקל, במקרה הזה.

בועז טופורובסקי: 10% טעות.

משה גפני: כמה גופים כאלה יש שתביאו לגביהם את ההתאמות האלה?

<דורון סמיש: רק בצוות שלנו תקבלו גם בסעיף 5894.

אורית סטרוק: אתה מאשר תקציב בהנחה שעובדים על בסיסX שעות.

אורית סטרוק: כל אחד יכול להוסיף לעובדים שלו שעות נוספות?

<דורון סמיש: אגב, בחלק מן המשרדים יש עודף.

ניסן סלומינסקי: בנושא השכר אין אף אחד שמאשר בלי לקבל אישור ממשרד האוצר, אף אחד לא עושה את זה, ולכן כשמגיע הרגע משרד האוצר מעביר את זה.

ניסן סלומינסקי: אם לא היה מסוכם אתו, לא היו מאשרים ומעבירים את הכסף.

אראל מרגלית: אבל זה קצת משונה, לא? יש תקציב.

<דורון סמיש: בסוף שנה תראו גם סעיפים שבהם היה עודף בתקנות שכר, שאנחנו משתמשים בו כדי לשלם- - -

אראל מרגלית: תסביר לנו את זה.

אראל מרגלית: יש תקציב בתחילת השנה, התקציב הזה מאושר.

אראל מרגלית: לא לקחו יותר עובדים.

אראל מרגלית: אז לא העריכו נכון.

אראל מרגלית: את מה?

<דורון סמיש: זה לא רק הערכה.

<דורון סמיש: אם עבדת יותר שעות נוספות, אם קיבלת יותר דרגות, אם קיבלת יותר תקני רכב ממה שהעריכו.

<דורון סמיש: הכול בהתאם לחוק.

<דורון סמיש: אי אפשר לשלם שקל מעבר למה שקובע החוק.

<דורון סמיש: החשב הכללי עובר משכורת-משכורת.

אורית סטרוק: מה זה אומר?

אורית סטרוק: זה אומר שמשרד שמקבל תקציב מסוים לא כבול לתקציב שלו.

ניסן סלומינסקי: אתן לך דוגמה.

ניסן סלומינסקי: באמצע השנה התחלף ראש הגוף הזה, הוא עשה חפיפה עם השני, אז נוספו עוד חודשיים של משכורת.

ניסן סלומינסקי: זאת דוגמה.

ניסן סלומינסקי: אני לא יודע, כל מיני דברים יכולים להיות.

<דורון סמיש: אציג עוד דוגמה, חופשות לידה משפיעות משמעותית על ביצועי השכר.

ניסן סלומינסקי: חופשות לידה כאשר הכניסו בינתיים מישהו להחליף.

ניסן סלומינסקי: קורים הרבה דברים כאלה, רבותי.

ניסן סלומינסקי: בנושא השכר החשבים הכלליים דנים על כל מקרה ומקרה.

משה גפני: אני השתכנעתי.

קארין אלהרר: גם אני.

ניסן סלומינסקי: מי בעד פניות מספר 284-285?

ניסן סלומינסקי: ירים את ידו.

ניסן סלומינסקי: מי נגד?

ניסן סלומינסקי: מי נמנע?

משה גפני: אבל מה הם עושים שם במטה לביטחון לאומי?

ניסן סלומינסקי: אני לא יודע.

ניסן סלומינסקי: בעד – רוב

ניסן סלומינסקי: נמנעים – אין פניות מספר 284-285 אושרו.

ניסן סלומינסקי: הפניות אושרו.

ניסן סלומינסקי: דרך אגב, החפיפה של היושב-ראש היא אמיתית.

יצחק כהן: זה משחק סכום אפס – אלה מייצרים בעיות ואלה פותרים אותן.

ניסן סלומינסקי: פנייה מספר 286.

<גיא הרמתי: הפנייה נועדה להעברת תוספת תקני כוח אדם לרשות לזכויות ניצולי השואה.

<גיא הרמתי: תוספת התקנים הזאת, בחלקה היא תוספת שהוחלט עליה וניתנה כבר בעבר, ב-2011, ואפילו לפני כן, ובחלקה היא תוספת תקנים של 8 עובדים, שהוחלט עליה במהלך שנת 2012.

משה גפני: מה זה?

משה גפני: מה התקנים האלה?

משה גפני: מה עושים איתם?

ניסן סלומינסקי: סטודנטים שמשפרים את השירות לניצולי שואה.

משה גפני: מה עושים?

משה גפני: לקרוא אני יודע, בכל אופן למדתי בחינוך העצמאי...

ניסן סלומינסקי: אבל לא בליבה...

<גיא הרמתי: מדובר גם בעובדים רגילים וגם בסטודנטים.

<גיא הרמתי: העבודה שלהם היא בדיקת הפניות של ניצולי השואה ובדיקת עמידתם בתנאי הזכאות השונים.

משה גפני: זה עוד רגולציה?

<גיא הרמתי: זה כדי לבצע את הרגולציה.

<גיא הרמתי: הזכאויות השונות של הניצולים תלויות בכל מיני תנאים – אחוזי נכות, בדיקה של העלאת אחוזי נכות.

ניסן סלומינסקי: יש סטודנטים.

ניסן סלומינסקי: זה פרויקט יפה מאוד, שסטודנטים יושבים עם ניצולי השואה.

אראל מרגלית: אני בעד.

ניסן סלומינסקי: מי בעד פנייה מספר 286?

ניסן סלומינסקי: ירים את ידו.

ניסן סלומינסקי: מי נגד?

ניסן סלומינסקי: ירים את ידו.

ניסן סלומינסקי: בעד – רוב

ניסן סלומינסקי: נמנעים – נגד פנייה מספר 286 אושרה.

ניסן סלומינסקי: הפנייה מאושרת.

ניסן סלומינסקי: פניות מספר 287-290.

<ניר אמסל: אני מאגף התקציבים.

<ניר אמסל: פנייה זאת נועדה להעברת סך של 57.5 מיליוני שקלים לצורך הפעולות הבאות:

<ניר אמסל: 27.5 מיליוני שקלים לצורך התאמות בסעיפי השכר בהתאם לביצוע בפועל.

ניסן סלומינסקי: איזה משרד?

<ניר אמסל: משרד החוץ.

<ניר אמסל: 27.5 מיליוני שקלים להתאמות בסעיפי שכר; העברת סך של 14 מיליוני שקלים לצורך יישום החלטת ממשלה בנושא תערוכת "אקספו מילנו".

ניסן סלומינסקי: מה זה?

<ניר אמסל: תערוכת "אקספו מילנו" – יש החלטת ממשלה שלפיה התקציב מאוגם על-ידי משרד החוץ.

<ניר אמסל: מכיוון שזה נערך במילנו משרד החוץ הוא המשרד שמבצע בפועל, אבל התקציב נאגם אצלו ממשרדי החוץ, האוצר, הכלכלה והחקלאות.

<ניר אמסל: סך הכול השנה זה 14 מיליוני שקלים; סך של 8.5 מיליוני שקלים לצורך פרויקטים שונים, לדוגמה "מיתוג ישראל", פעולות הסברה, מאבק בדה-לגיטימציה ו"הפנים של ישראל"; תקצוב של 6 מיליון שקלים לצורך פתיחת נציגות בצ'אנגדו.

משה גפני: מה זה?

<ניר אמסל: צ'אנגדו זה בסין.

מיכל בירן: יש פתרונות כל-כך פשוטים למאבק בדה-לגיטימציה שגם חוסכים בהם כסף.

קארין אלהרר: מה זה כולל?

ניסן סלומינסקי: רק רגע, כל אחד מדבר על סעיף אחר.

ניסן סלומינסקי: בסין פתחו עוד שגרירות?

<ניר אמסל: במהלך ביקורו האחרון של ראש הממשלה בסין הוא הבטיח לרשויות בסין שתיפתח נציגות ישראלית חדשה בצ'אנגדו.

<ניר אמסל: צ'אנגדו היא מרכז היי-טק בסין.

<ניר אמסל: כחלק מהבטחת ראש הממשלה אנחנו מעבירים את התקציב.

משה גפני: לא הבנתי, 6 מיליון שקל מספיקים כדי לפתוח שם נציגות?

<ניר אמסל: זה החלק הראשוני.

משה גפני: כמה זה יעלה?

ניסן סלומינסקי: לפי השאלות פה אני חושב שחשוב שחברי הוועדה ייסעו לשם לראות איפה זה בדיוק...

<ניר אמסל: אפילו אשמח להצטרף אליכם, אם תרצו, אבל אין לי מושג...

ניסן סלומינסקי: קודם כול, לראות איפה זה בכלל.

סתיו שפיר: אחרי שסיימנו עם ענייני התיירות- - -

אראל מרגלית: 14 מיליון שקל לתערוכת "אקספו", 8 מיליון שקל לדה-לגיטימציה.

יצחק כהן: אבל זה חשוב.

סתיו שפיר: לגבי הדה-לגיטימציה, מה זה אומר?

סתיו שפיר: אתם כותבים פה "מאבק בדה-לגיטימציה של ישראל בעולם" ו"הפנים של ישראל".

סתיו שפיר: מה אומרים הדברים האלה?

<ניר אמסל: מדובר על פרויקטים שונים של משרד החוץ.

<ניר אמסל: נמצאים פה סימה נח-ימין ועודד לביאן ממשרד החוץ והם יסבירו על מהות הפרויקטים.

סתיו שפיר: אשמח לשמוע.

<עודד לביאן: אני מחטיבת תקציבים במשרד החוץ.

<עודד לביאן: הסכומים שמופיעים פה, למשל למאבק בדה-לגיטימציה – יש היום את כל נושא החרמות וכולי.

<עודד לביאן: הפרויקט הזה ספציפית מיועד רובו לפעילות ברשתות החברתיות.

<עודד לביאן: יש חברות שלפי מילות מפתח מנטרות שיח ברשת ומגיבות על שיח ברשת באירופה, באוסטרליה ובארצות הברית.

<עודד לביאן: אנחנו כל הזמן מגיבים, משפיעים על סדר היום, על השיח.

סתיו שפיר: בתוך התקציב הזה כלול גם הסכם שלום?

סתיו שפיר: כי זה בוודאי יכול לעזור למאבק בדה-לגיטימציה.

<עודד לביאן: אני לא איש פוליטי.

<עודד לביאן: אני עובד משרד החוץ.

אורית סטרוק: יש לך מושג מה תקציב ההסברה של הרשות הפלסטינית, למשל?

<עודד לביאן: לא, אין לי שמץ של מושג.

אורית סטרוק: מה זה קשור?

אורית סטרוק: זה קשור מאוד.

אורית סטרוק: אני חושבת שאנחנו עובדים בכלים פשוט מגוחכים.

אורית סטרוק: אני שואלת מה הסכום המצחיק הזה.

ניסן סלומינסקי: זה לפרויקט ספציפי, הוא אומר.

<עודד לביאן: זה לפרויקט ספציפי.

<עודד לביאן: הפרויקט הזה מנוהל על-ידי אגף הסברה במשרד החוץ.

<עודד לביאן: לאגף הסברה יש הרבה דברים שהוא עוסק בהם לרוחב כל העולם, אבל זה פרויקט ספציפי וזה הסכום המיועד עבורו, לתגבור פעילות ברשתות החברתיות.

<עודד לביאן: יש שם התקפה מאוד קשה, גם שליחת סרטונים וירליים.

<עודד לביאן: יש מגוון של פעילויות.

<עודד לביאן: זה מיועד למשהו ספציפי.

סתיו שפיר: מה זאת אומרת?

סתיו שפיר: יושבים אנשים ופשוט נכנסים לרשתות החברתיות ועונים לטוקבקים?

<עודד לביאן: יש חברות שמנטרות לפי מילות קוד ואז שולחות תגובות.

סתיו שפיר: העלות השנתית של זה היא 8 מיליון שקל בשנה, או יש עוד?

<ניר אמסל: לא, ממש לא.

סתיו שפיר: רק של המאבק בדה-לגיטימציה.

<ניר אמסל: המאבק בדה-לגיטימציה מתפרש אפילו מעבר למשרד החוץ.

<ניר אמסל: לא רק משרד החוץ מטפל, אלא גם תקציבים שנמצאים במשרד ראש הממשלה.

סתיו שפיר: מה העלות של כל הפרויקטים האלה ביחד?

<ניר אמסל: אני צריך לבדוק את זה לעומק.

<ניר אמסל: זה קצת יותר מסובך.

סתיו שפיר: אשמח לקבל תשובה, בבקשה.

<עודד לביאן: אני לא יודע מה משרד ראש הממשלה עושה בדיוק, אבל הסברתי מה אנחנו עושים.

סתיו שפיר: יש איזה מדד להצלחה?

<עודד לביאן: קשה מאוד לאמוד דבר כזה.

<עודד לביאן: אנחנו מנסים לאמוד כל מיני פעילויות לפי חשיפה שאנחנו מקבלים וכולי, אבל אנחנו לא יכולים להיעלם מן הרשתות.

<עודד לביאן: זה כלי חשוב מאוד, משפיע מאוד היום.

<עודד לביאן: אנחנו מנסים להיות בכל מקום.

<עודד לביאן: לאמוד את זה קשה מאוד, לקבוע איזה אלגוריתם שיאמוד את מידת החשיפה.

סתיו שפיר: בעצם ה-8 מיליון שקל זה רק העבודה ברשת.

סתיו שפיר: כמה אנשים מועסקים?

סתיו שפיר: זה הרבה מאוד כסף לעבודה ברשת.

<ניר אמסל: 8 מיליון זה למספר פרויקטים, גם ל"מיתוג ישראל", גם לפעולות הסברה, גם למאבק בדה-לגיטימציה, גם לפרויקט "הפנים של ישראל".

ניסן סלומינסקי: מי בעד?

סתיו שפיר: רק רגע, הוא באמצע תשובה.

<עודד לביאן: זה מספר פרויקטים.

<עודד לביאן: בתוך ה-8 מיליון שקל יש את פרויקט "מיתוג ישראל", לדוגמה, שהוא פרויקט אחר, שאנחנו מביאים אנשי קונגרס, מביאים משפיענים, מביאים אנשים מסין, מהדור הצעיר של המפלגה הקומוניסטית, מביאים עיתונאים.

<עודד לביאן: מגוון גדול של פעולות מתפרש בכל העולם כדי למתג את ישראל.

סתיו שפיר: כלומר, לא הכול להסברה באינטרנט.

<עודד לביאן: לא.

ניסן סלומינסקי: מי בעד פניות מספר 287-290?

ניסן סלומינסקי: ירים את ידו.

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – רוב

ניסן סלומינסקי: נמנעים – אין פניות מספר 287-290 אושרו.

ניסן סלומינסקי: ההעברה אושרה.

אראל מרגלית: אני נוסע לבדוק מה קורה בצ'נגדו, אני רוצה לראות שזה עובד...

ניסן סלומינסקי: פנייה מספר 295.

<נעה היימן: אני רפרנטית חינוך באגף התקציבים.

<נעה היימן: הפנייה נועדה לתגבור שירותי חינוך לאוכלוסייה הצ'רקסית, הדרוזית ולישובים הבדואים בצפון.

<נעה היימן: נשאלנו כמה שאלות על אופן בחירת הישובים, אז אסביר.

<נעה היימן: מפקח הישובים מטעם משרד החינוך מגיש תוכנית עבודה למטה המשרד, אשר מאשר את תוכנית העבודה עבור כל ישוב לאור גודל הישוב, הישגי התלמידים במבחני הבגרות, שיעורי הנשירה ועוד.

אלעזר שטרן: למה אין גיוס לצבא או לשירות אזרחי לאומי?

<נעה היימן: כחלק מן התוכנית?

אלעזר שטרן: כחלק מן המדדים, וגם כחלק מן התוכנית.

<נעה היימן: אני לא יודעת לענות.

<נעה היימן: זאת שאלה שצריך להפנות למשרד החינוך.

יצחק כהן: בואו נקפיא את זה, נעביר את זה לוועדה בראשות חברת הכנסת שקד.

<נעה היימן: אני יכולה להפנות את השאלה הזאת למשרד החינוך, האם זה אחד הקריטריונים.

<נעה היימן: אני לא יודעת האם זה אחד הקריטריונים שנבדקים.

<נעה היימן: אני יכולה לבדוק איתם ולהעלות בפניהם את האפשרות.

אלעזר שטרן: וגם לענות לנו תשובות.

<נעה היימן: אין בעיה, אעביר לך תשובה בעניין הזה.

<נעה היימן: זה החלטה של משרד החינוך, איך לבחור את הישובים.

<נעה היימן: אברר את זה.

סתיו שפיר: שוב אותה שאלה ששאלתי אותך בפעם הקודמת, מדובר פה בהחלטה מ-2011.

סתיו שפיר: מי פה מנסה להחזיק את שליטתו במי, ומדוע?

<נעה היימן: משרד ראש הממשלה מרכז את כל התוכניות בנושא המיעוטים.

סתיו שפיר: למה הם לא העבירו את הכסף לבסיס התקציב?

סתיו שפיר: למה זה לא מתוקצב בבסיס התקציב?

סתיו שפיר: למה צריך להעביר?

סתיו שפיר: ידעתם את זה מ-2011.

ניסן סלומינסקי: זה מופיע בבסיס התקציב של משרד ראש הממשלה.

<נעה היימן: זה מופיע בבסיס התקציב של משרד ראש הממשלה.

<נעה היימן: יהיו שיגידו – אני חושבת שזה נכון – שכך גם קל יותר.

<נעה היימן: כדי לדעת כמה תקציב הממשלה משקיעה באוכלוסייה הבדואית, הדרוזית והצ'רקסית או בהחלטות מיעוטים אחרות, התקציב מרוכז במשרד ראש הממשלה.

<נעה היימן: ניתן לראות שסך התקציב שיוצא עבור הנושאים האלה, לכלל הנושאים, לשיכון ותחבורה- - -

סתיו שפיר: כל התקציבים שקשורים באוכלוסיות האלה נמצאים תחת אותו סעיף?

<נעה היימן: לא.

<נעה היימן: כל התקציבים מתוקף החלטות הממשלה, התקציב התוספתי שנוסף בהחלטות החומש נמצא במשרד ראש הממשלה, אשר מרכז את הנושא.

סתיו שפיר: מתי נוכל לראות את התקציב כולו?

בועז טופורובסקי: כמה כסף מועבר בתוך משרד החינוך?

<נעה היימן: כאן התקציב השנה מועבר בתוך משרד החינוך.

<נעה היימן: אלה עודפים כלשהם שנוצרו במשרד החינוך.

סתיו שפיר: אבל שוב, אין לך דרך לראות את ההשקעה הכוללת, כי זה נמצא פה ושם.

<נעה היימן: אני רפרנטית חינוך.

<נעה היימן: התפקיד שלי לא לתכלל את החלטת הדרוזים או הבדואים.

<נעה היימן: אבל יש אגף שלם במשרד ראש הממשלה שזה תפקידו והוא שעושה את התכלול.

סתיו שפיר: אמרתי בהקשר לתשובה שלך שצריך שמישהו יוכל לעשות את התכלול.

<נעה היימן: למה זה במשרד ראש הממשלה?

<נעה היימן: כי יש גוף אחד שממונה.

<נעה היימן: במשרד ראש הממשלה יש אגף שלם שזה תפקידו והוא עושה את התכלול.

סתיו שפיר: לא רק במשרד ראש הממשלה.

סתיו שפיר: יש כמה גופים, שחלק נמצא פה וחלק נמצא שם.

סתיו שפיר: אמרת את זה בעצמך.

ניסן סלומינסקי: משרד ראש הממשלה מפעיל את המשרדים השונים.

<נעה היימן: גם לפני שהתקבלה החלטת הממשלה ב-2011 משרד החינוך תקצב, לצורך העניין, תגבור שירותים לאוכלוסייה הבדואית.

משה גפני: מה זה אחזקת תלמידים בפנימיות?

<נעה היימן: יש תוכנית בפנימיות שבהן מתקיים איזה פרויקט ללימודי משטרה, שאנחנו מתקצבים בשיתוף עם המשרד לביטחון פנים.

<נעה היימן: זה מהות ההעברה הזאת.

<נעה היימן: בכל מקרה, גם לפני החלטות הממשלה ב-2011 היה תקציב שהמדינה העבירה לאוכלוסיות האלה, אבל את התקציב התוספתי מתוקף החלטות הממשלה מרכז אגף המיעוטים במשרד ראש הממשלה.

סתיו שפיר: אני לא מצליחה להבין למה.

סתיו שפיר: אפשר גם להגיד שכל תקציב המדינה צריך להיות תחת איזה סעיף במשרד ראש הממשלה ומידי פעם נעביר אותו הלאה.

סתיו שפיר: קובעים את התקציב פעם בשנה.

סתיו שפיר: למה לא לתקצב באופן נכון ומדויק, בדיוק מה עובר לכל תוכנית?

סתיו שפיר: למה זה צריך לעבור בין תקציבים?

<נעה היימן: הסברתי.

<נעה היימן: גם בתוך תקציב משרד החינוך במהלך השנה יש הרבה מאוד העברות.

<נעה היימן: לצורך העניין, על מנת שאגף מסוים במשרד יוכל – יש תקנות במשרד החינוך לתוכניות המיעוטים וחלק מתקציב התוכניות נמצא שם.

<נעה היימן: במהלך השנה התקציב הזה מפוזר.

<נעה היימן: תקנה מסוימת יכולה לשלם סוג מסוים של שירות.

<נעה היימן: למשל, שעות הוראה לא יכולות להיות משולמות מהתקציב של המיעוטים כי יש תקנה אחרת שהיא לשעות הוראה.

<נעה היימן: אם היחידה למיעוטים במשרד החינוך רוצה לרכוש תוספת שירותי הוראה היא צריכה להעביר כסף מהתקציב שלה לתקציב שעות ההוראה.

<נעה היימן: זה פרקטיקה שנהוגה מאוד בתקציב משרד החינוך.

סתיו שפיר: תוכלי להגיד מה התקציב הכולל שניתן לאוכלוסיות האלה?

סתיו שפיר: איפה את יכולה לראות אותו?

<נעה היימן: בבסיס תקציב משרד ראש הממשלה, תחת התוכניות האלה.

אלעזר שטרן: לא קיבלנו את התשובה בכתב אבל בטח יש לה תשובה.

אלעזר שטרן: באחת התקנות לישובים הבדואים והדרוזים מדובר על חינוך לדמוקרטיה ויהדות.

<נעה היימן: זה תקנת מטה שנהר-קרמניצר, מטה שמטפל בתוכנית למדינה יהודית ודמוקרטית.

<נעה היימן: לא תוכנית "מורשת".

ניסן סלומינסקי: צריך לבטל את שנהר-קרמניצר, אבל לאט-לאט.

אלעזר שטרן: זה לא עובר הרי לחינוך יהודי לכפרים הבדואים והדרוזים.

<נעה היימן: לא, זה חינוך לערכים, ובראשם היותה של מדינת ישראל יהודית ודמוקרטית, תוך התוויית ערכים בתחומי החינוך האזרחי, החינוך לדמוקרטיה וחינוך לחיים משותפים.

ניסן סלומינסקי: מי בעד לאשר את פנייה מספר 295?

ניסן סלומינסקי: ירים את ידו.

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – רוב

ניסן סלומינסקי: נמנעים – אין פנייה מספר 295 נתקבלה.

ניסן סלומינסקי: הפנייה מאושרת.

ניסן סלומינסקי: פניות מספר 301-304.

<ניר אמסל: פנייה תקציבית זו נועדה להעברת סך של 2.9 מיליון שקלים לתקציב הלשכה המרכזית לסטטיסטיקה לצורך ביצוע סקר פיאא"ק ארוך טווח וסקר נפגעי עבירה.

יצחק כהן: מה זה פיאא"ק?

<ניר אמסל: נמצאת פה טובה חלפין מן הלשכה המרכזית לסטטיסטיקה והיא תסביר על מהות הסקרים.

<טובה חלפין: סקר פיאא"ק הוא סקר הערכת מיומנויות מבוגרים.

<טובה חלפין: זה סקר שבעצם נולד על רקע בעיית ההזדקנות במדינות ה-OECD כדי ליצור קשר בין פריון עבודה, ביקוש למיומנויות וגלובליזציה באמצעות שימוש בנתוני תכונות האוכלוסייה המתבגרת, שהן בעצם פועל יוצא של פעילות מערכת החינוך ושוק העבודה.

<טובה חלפין: בעצם רוצים לאתר מיומנויות של מבוגרים שממשתתפים בסקר הזה על-ידי כך שעושים מבחן שבודק ידיעת קרוא וכתוב, ידיעת חשבון, פתרון בעיות ומיומנויות טכנולוגיות במחשב.

<טובה חלפין: המטרה היא בעתיד ליצור מאגר של מיומנויות ולראות איך להשתמש בו לטווח הרחוק בשוק העבודה.

זבולון כלפה: כשאת אומרת שעושים סקרים, לאיזו שכבת גיל?

<טובה חלפין: מבוגרים זה מגיל 16.

<טובה חלפין: מדגם נפשות של 6,400 פרטים מגיל 16 עד 64.

משה גפני: אז מה הסקרים?

זבולון כלפה: רוצים לשלב את האנשים בעתיד בכל מיני דברים.

קארין אלהרר: לא הבנתי למה נדרשים כל-כך הרבה מיליונים לסקרים כאלה.

משה גפני: ו"על הדרך" הם עושים גם סקר פוליטי...

קארין אלהרר: חבר הכנסת גפני, אבל אמרנו שפה זה לא פוליטיקה.

קארין אלהרר: ..

משה גפני: אז למה צריך להוציא כל-כך הרבה כסף?

קארין אלהרר: אני לא מתחום הסקרים, אבל זה נראה לי יותר מדי מיליוני שקלים לעריכת סקרים, טובים ומשובחים ככל שיהיו.

שמעון סולומון: השאלה היא לכמה זמן זה.

<ניר אמסל: התקציב שמועבר כולל סוקרים שעוברים מדלת לדלת, כולל עריכת השאלונים, כולל טלפנים, כולל הרבה מאוד דברים.

<ניר אמסל: התקציב הזה שמועבר הוא עבור שנת 2013.

קארין אלהרר: זה השכר של הסוקרים?

<ניר אמסל: גם סוקרים, גם תכניתנים.

קארין אלהרר: זה גם השכר שלהם?

<ניר אמסל: זה גם שכר, כן.

זבולון כלפה: אתה רוצה לומר שהסקרים האלה מתבצעים בעצם אחת לשנה?

<ניר אמסל: לא.

<ניר אמסל: זה מתבצע באופן שוטף במהלך השנה.

אורית סטרוק: כמה סוקרים יש?

<ניר אמסל: התקציב הזה מועבר בעצם על-פי הביצוע בפועל, כאשר בסקרים האלה משתתפים מספר משרדים, דוגמת משרד החינוך, משרד הכלכלה, בנק ישראל, הביטוח הלאומי.

אורית סטרוק: כמה סוקרים?

<ניר אמסל: סך הכול בלשכה המרכזית לסטטיסטיקה יש כ-400 סוקרים.

<ניר אמסל: כמה בכל סקר?

<ניר אמסל: זה משתנה.

<טובה חלפין: 350 סוקרים לסקרים כולם.

<טובה חלפין: כפי שניר אמסל אמר, זה בעיקר הוצאות עבודה.

אורית סטרוק: יש 350 סוקרים בסך הכול בכל הלשכה המרכזית לסטטיסטיקה?

אורית סטרוק: ומה היקף האוכלוסייה שבדרך כלל נכללת בסקר?

<טובה חלפין: זה מדגם של כל האוכלוסייה בכל הנושאים האפשריים.

<טובה חלפין: במקרה הזה זה 6,400 נדגמים.

<טובה חלפין: זה סקר שמתבצע על סמך הנחיות של ה-OECD, שמדינת ישראל משתתפת בסקר הזה כמו מדינות אחרות.

<טובה חלפין: השאלון נבנה על-ידי ה-OECD ואנחנו חלק מן המדינות שאמורות לדווח את הנתונים האלה ל-OECD.

משה גפני: אפשר בכלל לבטל את הממשלה בישראל וה-OECD יחליטו מה עושים.

קארין אלהרר: חבר הכנסת גפני, בואו לא נהיה קיצוניים.

משה גפני: דעו, 250 מיליון שקל, זה התקציב.

משה גפני: יש פה עכשיו תוספת, אבל זה 250 מיליון שקל לביצוע כל הסקרים הסטטיסטיים.

ניסן סלומינסקי: הלשכה המרכזית לסטטיסטיקה היא המכשיר הכי מרכזי שיש לנו במשק.

משה גפני: אפשר שה-OECD ינהל את הדברים וזהו, יגיד מה עושים ומה לא עושים.

<טובה חלפין: רציתי להגיד שהתקציב הוא בסביבות 200 מיליון שקל ולא 250 מיליון שקל.

משה גפני: הסכום 250 מיליון שקל מופיע פה.

<טובה חלפין: עם עודפים משנה שעברה.

משה גפני: 250 מיליון שקל מופיע עכשיו, 251,870,000 שקל.

<טובה חלפין: זה סקר שנמצא כבר בעבודה.

משה גפני: בסדר.

משה גפני: אני נגד.

ניסן סלומינסקי: מי בעד פניות מספר 301-304?

ניסן סלומינסקי: ירים את ידו.

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – רוב

ניסן סלומינסקי: נמנעים – אין פניות מספר 301-304 אושרו.

ניסן סלומינסקי: הפניות אושרו.

משה גפני: אני לא מבקש רביזיה כדי לא לעבור את השעה 12:15.

ניסן סלומינסקי: פניות מספר 305-308.

<אסף וסרצוג: צהרים טובים.

<אסף וסרצוג: אני מאגף התקציבים.

<אסף וסרצוג: הפנייה נועדה לתגבר את תקציבו השוטף של המשרד לביטחון פנים בסך של 33.8 מיליוני שקלים, וכן לתגבר את ההוצאה המותנית בהכנסה בסך של כ-30 מיליוני שקלים.

<אסף וסרצוג: 26.5 מיליוני שקלים הולכים לטובת אבטחת הרכבת הקלה בירושלים, זה סיכום עם משרד התחבורה, משרד האוצר והמשרד לביטחון פנים, לאבטחת קרונות ואבטחת רציפים ברכבת הקלה בירושלים.

<אסף וסרצוג: מתוקף הסכם הזיכיון זה מוטל על המדינה.

<אסף וסרצוג: 7 מיליוני שקלים הם לטובת תקצוב חלקו של משרד התחבורה בפרויקט א-3, שזה מצלמות המהירות החדשות, האחרונות שנכנסו.

ניסן סלומינסקי: אם לא נאשר אז לא יהיו מצלמות כאלה?

<אסף וסרצוג: המצלמות כבר הותקנו.

זבולון כלפה: אנחנו נוסעים כחוק.

אראל מרגלית: יש חסינות בכל מקרה.

ניסן סלומינסקי: לא, אין חסינות על דוחות תנועה.

משה גפני: איך התקנתם את המצלמות?

משה גפני: אולי ועדת הכספים לא תאשר את זה?

<אסף וסרצוג: אתה מדבר על שלב א'?

<אסף וסרצוג: בשלב א' המצלמות כבר הוקמו, ההסכמים קיימים.

משה גפני: אז מה אנחנו צריכים לאשר כאן?

<אסף וסרצוג: סך כל התקציב השוטף לאחזקת התוכנית – השוטרים שמתפעלים, המערכות, התשלום לזכיין וכדומה – הוא 21 מיליוני שקלים בשנה.

<אסף וסרצוג: השנה בבסיס התקציב זה מחולק שליש-שליש-שליש: משרד התחבורה, המשרד לביטחון פנים ומשרד האוצר.

<אסף וסרצוג: המשרד לביטחון פנים ומשרד האוצר שמו את חלקם השנה בבסיס.

<אסף וסרצוג: משרד התחבורה, מסיבות טכניות ומסיבותיו שלו, התמהמה וזה יקרה לצערנו רק בבניית התקציב הבא, ולכן צריך לעשות העברה השנה.

<אסף וסרצוג: אם הוועדה תחליט לא לאשר, תהיה בעיה גירעונית למשטרת ישראל.

משה גפני: כלומר, אתם בטוחים שנאשר?

<אסף וסרצוג: עוד 300,000 שקל זה השתתפות של משרד התיירות במשטרת התיירות באילת.

<אסף וסרצוג: ההוצאה המותנית בהכנסה רובה הוא כנגד הכנסה בשירות בתי-הסוהר, של מכירה בקנטינות לאסירים.

<אסף וסרצוג: זה בעצם מתגלגל בחזרה לטובת רכישת מוצרים לאסירים וכיוצא בזה.

ניסן סלומינסקי: מי בעד אישור פניות מספר 305-308?

ניסן סלומינסקי: ירים את ידו.

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – רוב

ניסן סלומינסקי: נמנעים – אין פניות מספר 305-308 אושרו.

ניסן סלומינסקי: הפניות אושרו.

<טמיר כהן: יש לנו שתי הודעות.

ניסן סלומינסקי: בהתחלה היתה פנייה מספר 42 שלא דנו בה.

ניסן סלומינסקי: האם הגיע רפרנט?

<טמיר כהן: משרד הפנים.

<טמיר כהן: הרפרנט לא הגיע.

<טמיר כהן: יש לנו שתי בקשות, רביזיות, ועוד הערה לתיקון.

<טמיר כהן: כרגע הגיעה אלינו פנייה של משרד החוץ.

<טמיר כהן: היא כוללת גם את פנייה מספר 291 שלא מצוינת במספרים שהופיעו בפנינו, אז צריך להצביע על כך.

<טמיר כהן: הפנייה של משרד החוץ שאושרה כללה את פניות מספר 287-290.

<טמיר כהן: כרגע הם הדגישו שזה כולל גם את פנייה מספר 291.

ניסן סלומינסקי: כלומר רק שינוי המספור.

<טמיר כהן: כן, הם טעו.

<טמיר כהן: אז צריך להוסיף את זה ולהצביע.

<טמיר כהן: במקום עד 290 זה עד 291.

ניסן סלומינסקי: מי בעד התוספת הזאת?

ניסן סלומינסקי: ירים את ידו.

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – רוב

ניסן סלומינסקי: נמנעים – אין פנייה מספר 291 אושרה.

ניסן סלומינסקי: הפנייה מאושרת.

<טמיר כהן: יש לנו שתי הודעות שוטפות.

ניסן סלומינסקי: שימוש בעודפי תקציב לשנת 2013, בקשה מספר 15-005: שר האוצר מתכבד להודיע לוועדת הכספים של הכנסת על העברת סכום של- - -

משה גפני: מי מסביר את זה?

<טמיר כהן: זה הודעות של 21 יום.

יצחק כהן: אני מעכב את זה.

סתיו שפיר: יש פה מישהו שיוכל לענות לשאלות?

משה גפני: אתה מעלה את זה?

ניסן סלומינסקי: עוד לא.

ניסן סלומינסקי: זה כבד מדי ככה לבוא.

ניסן סלומינסקי: יקרה משהו אם נעשה את זה בשבוע הבא?

יצחק כהן: זה מחטף קלאסי.

<רועי קונפינו: אדוני היושב-ראש, אתה רוצה אולי לתת לי להסביר בכמה דקות?

<רועי קונפינו: זה אולי פחות מורכב ממה שנראה.

ניסן סלומינסקי: תנסה.

<רועי קונפינו: התקציב של משרד הביטחון מורכב, באופן עקרוני, משני מקורות: מקורות המשק וסיוע אמריקאי.

<רועי קונפינו: הפנייה הזאת היא למעשה פנייה טכנית להעברת העודפים בסיוע האמריקאי שמועבר למשרד הביטחון, משנת 2012 לשנת 2013.

<רועי קונפינו: בתקציב השקלי שניתן למשרד הביטחון, התקציב ממקורות המשק, אין כמעט עודפים, יש בערך 4 מיליון שקל עודפים.

סתיו שפיר: אז מדוע ביקשתם תוספת תקציבית רק לפני חודש אם יש לכם עודפים של 2 מיליארד שקל?

<רועי קונפינו: הכסף האמריקאי אין אפשרות מבחינה תקציבית להשתמש בו בכל מקום אחר, פרט למשרד הביטחון.

<רועי קונפינו: זה בעצם רק שיקוף של הדולרים שנמצאים בחוץ לארץ.

<רועי קונפינו: האמריקאים מעבירים, יש חשבון בנק של בנק ישראל שממוקם בניו-יורק, לחשבון הזה ממשלת ארצות-הברית מעבירה בכל שנה כ-3 מיליארד דולר.

<רועי קונפינו: בתקציב במדינת ישראל אין- - -

ניסן סלומינסקי: זה יותר מסובך.

ניסן סלומינסקי: הייתי מציע שנדון בזה בשבוע הבא.

ניסן סלומינסקי: נרצה להבין קצת יותר את התקציב.

משה גפני: אילו הייתי עיתונאי והיה עובר דבר כזה ככה, היתה לי כותרת גדולה.

משה גפני: צריך להעביר את זה לשבוע הבא.

ניסן סלומינסקי: אני רוצה להעביר גם רק אחרי שיבוא מי שיידע להסביר לנו, ואם אתה יודע זה מצוין, גם את כל הנושא של התקציב האמריקאי ואיך זה מסתדר וכולי.

משה גפני: ועדת הכספים בסוף הדיונים שלה העבירה 1.8 מיליארד שקל של משרד הביטחון בהסכם עם ארצות-הברית.

משה גפני: מה אומרים על זה?

משה גפני: מספיק הסתבכנו עם ארצות-הברית.

ניסן סלומינסקי: את זה נעביר לדיון הבא.

ניסן סלומינסקי: נעבור להודעה השנייה, בקשה מספר 55-003, 8,042,000 שקל.

ניסן סלומינסקי: מה זה?

ניסן סלומינסקי: המדפיס הממשלתי.

<טמיר כהן: כל ההודעות האלה צורפו לחוברת שלכם ביום רביעי.

אורית סטרוק: שאלתי רק למה כאשר חילקתם היום את הפניות לא צירפתם את זה.

<טמיר כהן: כי בנוסף אנחנו נותנים לכם את הבקשה פעם נוספת.

משה גפני: היא שואלת למה לא נתתם לה, האם אתם מקפחים נשים.

ניסן סלומינסקי: למדפיס הממשלתי יש עודף של 8 מיליון שקל.

ניסן סלומינסקי: מישהו כאן יודע להסביר?

משה גפני: מה יש לו להדפיס כל-כך הרבה?...

ניסן סלומינסקי: אין נציג אז אנחנו נדחה את זה.

משה גפני: אני מתנגד לזה, כי אם אתה לא מאשר אז זה עובר 21 יום.

משה גפני: אני מעכב.

ניסן סלומינסקי: נדון בזה בשבוע הבא.

ניסן סלומינסקי: מה, יעברו כבר 21 ימים?

<טמיר כהן: כן, מחר.

<טמיר כהן: רק בעניין הבקשה השנייה.

משה גפני: אז אני מעכב.

יצחק כהן: גם אני מעכב.

יצחק כהן: למה הבקשות לא מגיעות אלינו?

<טמיר כהן: הן מגיעות בחוברת שאתם מקבלים ביום רביעי.

יצחק כהן: זה גם מעוכב.